டிக் டாக்- ஒரு மாதிரியான மனநோய்... - டாக்டர் ஷாலினி

இந்த நூற்றாண்டின் சமூக வலைதளங்களின் வளர்ச்சி பல புரட்சிகளை நிகழ்த்திக்காட்டியுள்ளது. கருத்து சுதந்திரத்தையும் விவாதங்களுக்கான சூழலை யும் அதிகரித்துள்ளது. இதன் மூலம் உலகையே கையில் வைத்திருக்கும் முனைப்புடன் இளைஞர் பட்டாளம் முன்னேறும் நிலையில் அப்பாதையில் பல புதைகுழிகள் இருப்பதும் நிதர்சன உண்மையே. கைபேசி செயலிகள் வங்கி கணக்கு முதல் வாசல் தேடி வரும் உணவுகள் வரை வசதிகளை வாரி  வழங்கினாலும்,  மறுபுறம் கேலிக்கை தொடர்பான பல செயலிகளான Tik Tok மியூசிக்கலி போன்றவற்றால் கலாச்சார சீரழிவுகளும், பாலியல் குற்றங்க ளும் அரங்கேறுவதை தொடர்ந்து பார்க்க முடிகிறது. இதற்கான காரணம் என்ன? விளையாட்டு வீடியோக்கள் விபரீதத்தில் முடிவது ஏன்? இது குறித்து பிரபல மனநல மருத்துவர் டாக்டர்.ஷாலினி.

Tik Tok, மியூசிக்கலி விடியோஸ் மூலம் தொடர்புகள் ஏற்பட்டு பல பிரச்சனைகள் நடப்பதை பார்க்கிறோம். அதே நேரம் இதன் மூலம் பிரபலமாகி பயன் பெற்றவரும் உள்ளனர். இது சரியா தவறா ?

இதற்கு விளக்கம் சொல்வதற்கு முன்பு மனநலம் பற்றியும் பேசவேண்டியுள்ளது. எல்லா மனிதர்களும் சமமானவர்கள் என்றபோதும் சிலருக்கு தன் மீது எல்லோரின் கவனமும் இருக்கவேண்டும் என்ற எண்ணம் இருக்கும். இதை ஆளுமை கோளாறு எனலாம். இந்த மாதிரியான மனநோய் உள்ளவர்கள் தன்னை பிறரிடம் இருந்து சிறந்தவனாக காட்டிக்கொள்வார்கள். அனைத்தையும்விட நான் பெரியவன் என்ற எண்ணத்தில் அதே போல் பாவனைகளை பின்பற்றுவார்கள். இதுபோன்ற மனிதர்கள் எல்லா காலங்களிலும் இருந்திருக்கிறார்கள்.  சமூக வலைத்தளங்கள் இல்லாத காலத்திலும் சில பெண்கள் கை நிறைய வளையல் அணிவதும், இறக்கமான பிளவுஸ் போட்டுக்கொள்வதுமாக இருப்பார்கள். இது போன்ற மனநிலை உள்ளவர்களிடம் Tik Tok போன்ற செயலி கிடைக்கும் போது அதை மிக அதிகமாக பயன்படுத்துகிறார்கள். நிறைய வீடியோ எடுப்பது, அடிக்கடி செல்ஃபி எடுத்து அப்லோடு செய்வது, என இதற்கு அடிமையாகிறார்கள். மனநோய் இல்லாத நபர்களும் இவர்களது வீடியோ பார்க்கும் போது இதற்கு இவ்வளவு லைக் வந்திருக்கிறது, நாம் இன்னும் கவர்ச்சியாக வீடியோ எடுத்தால் நிறைய லைக் வாங்கலாம் என்ற போட்டி மனப்பான்மையும் ஏற்படுகிற வாய்ப்பு இருக்கிறது.

நீங்கள் சொல்கிற மனநிலை கிராம புறங்களிலும் இருக்கும் என நினைக்கிறீர்களா? குழந்தைகள் கூட இதை செய்கிறார்களே ?

நோய்களுக்கு எந்த வித்தியாசமும் இல்லை. கிராமம், நகரம், ஏழை, பணக்காரன் என்றெல்லாம் நோய்க்கு தெரியாது.  சென்னையில் நூறில் நான்கு பேருக்கு இந்த நோய் இருக்கிறதென்றால் எல்லாஊர்களிலும் அதே நிலைதான்.  தன்னை எல்லோரும் விரும்ப வேண்டும், ஆஹா ஓஹோ  என சொல்ல வேண்டும், என்றெல்லாம் நினைப்பவர்கள் எல்லா இடங்களிலும் இருக்கிறார்கள். நிறைய பேர் இந்த வீடியோவை பார்ப்பார்கள் இது எங்கும் பரவும் என்று தெரிந்தே  இதுபோல வீடியோ எடுக்கபடுகிறது. இது இயல்பானதும், ஆரோக்கியமானதும் அல்ல. எனவேதான் இதை மனநோய் என்று சொல்கிறோம்.  அதுபோக குழந்தைகளுக்கு இது என்னவென்றே தெரியாது. அந்த வீட்டில் இருப்பவர்களில் யாருக்காவது இந்த மனபிறழ்வு இருக்கலாம். அவர் குழந்தையை வீடியோ எடுக்கும்போது குழந்தை அதையே பின்பற்றுகிறது. இது ஒரு மனபிறழ்வு தான் ஒழிய சாதாரண மனிதர்கள் இதை செய்துகொண்டிருக்க மாட்டார்கள்.

டான்ஸ், டப்பிங், பாட்டு பாடுவது இதெல்லாம் Tik Tokக்கில் அப்லோடு செய்வது திறமையை வெளிப்படுத்தும் ஒரு விஷயம் இல்லையா ? இதை நோய் என்று எப்படி சொல்லுவது.?

இப்போது நிறைய ‘ரியாலிட்டி ஷோக்கள்’திறமையை தேட போகிறோம், டேலண்ட் ஹண்ட், சிறந்த குரல் தேடல் என்பது போல விளம்பரம் செய்கின்றன. அந்த கதையை எல்லோரும் நம்பி இவ்வாறு செய்கிறார்கள்.  உண்மையில் பாட்டு பாடுவது, நடனம் ஆடுவதெல்லாம் எல்லோருக்கும் இயல்பானது. ஒரு சூழலில் அதை வெளிப்படுத்தும் போது அப்போதைக்கு அவர் சிறந்தவர். அடுத்த வருடமே வேறொருவர் சிறந்தவர் ஆவதில்லையா. அதனால், யாரையும் சிறந்தவர் என சொல்வதற்கில்லை . ஆனால் இளைஞர்கள், எல்லோரும் செய்கிறார்களே, எனவே நானும் செய்கிறேன் என்றுதான் Tik Tokக்கில் வீடியோ எடுக்கிறார்கள். இவ்வாறு செய்வது பெரிய ஆபத்து.

இதை விரும்பி பார்க்கிறவர்களில்கூட  பெரிய குறிக்கோள் உள்ளவர்கள், பொறுப்புள்ளவர்கள் யாரும் இல்லை. பொழுது போகாமல் ஏதாவது செய்ய வேண்டும் என்றுதான் பார்க்கிறார்கள். மேலும், வீடியோ எடுப்பதே தவறு எனும்போது பார்ப்பது இரண்டாவது தவறுதானே. நிறைய இளைஞர்களுக்கும் பெண்களுக்கும்  இது ஆபத்து, அநாகரிகம், ஆபாசமனது, என்றெல்லாம்கூட தெரிவதில்லை. நான் ஏதோ பாட்டு பாடினேன், டான்ஸ் ஆடினேன், நான் அழகாயிருக்கிறேன் அதனால் வீடியோ எடுக்கிறேன், அதை மற்றவர் பாராட்டுவதில் என்ன தவறு, என்று கேட்கும் பெண்களை நான் பார்த்திருக்கிறேன்.  நாம் அழகா இருப்பதை வெளிப்படுவதில் என்ன அவசியம்.  தன் அழகை காட்டி பாராட்டு பெறநினைப்பது எல்லா ஜீவராசிகளுக்கும் இயல்பான உணர்வுதான். ஆனால்  இதையே ஒரு முதன்மை குறிக்கோலாய் வைப்பது தவறு.

எந்த தொழில்நுட்ப வளர்ச்சியானலும் நன்மையும் தீய்மையும் இருக்கும். அதுபோல டிக் டாக் செயலியில் நன்மை இருக்க வாய்ப்பில்லையா?

அப்படி எதுவும் இதுவரையில் நடந்ததாக தெரியவில்லை. மேலும், நீங்கள் கூறுவது போல் புரட்சியெல்லாம் தினமும் நடைபெறாது. பத்து வருடத்திற்கு ஒரு முறை யாரேனும் அதை சரியாக பயன்படுத்தி சமூக மாற்றம் வந்தால் அதை பாராட்டலாம்.  அனால் இப்போதோ அவ்வாறு நடக்கவில்லை.  இப்போது இதை பயன் படுத்துகிறவர்கள் பொழுதுப்போக்காகத்தான் பயன்படுத்துகிறார்கள். இதில் ஆபத்தானது என்னவென்றால்.  யார் கவர்ச்சியாக உடை அணிந்திருகிறாரோ அவர்களை குறிவைத்து பாலியல் தொழிலுக்கு பயன்படுத்துவதும் நடக்கிறது.

இதெல்லாம் தெரிந்துதான் இந்த பெண்கள் செய்கிறார்களா அல்லது தெரியாமல்போய் மாட்டிக் கொள்கிறார்களா என்ற சந்தேகமும் வருகிறது. தெரி யாமல் நடக்கிறது எனில் அவர்களை பாதுகாக்கவேண்டிய பொறுப்பு நம்முடையது.

இது மாதிரியான பாலியல் குற்றங்கள் நடக்க வாய்ப்புகள் இருக்கு, என்பதை உணர்த்திவிட்டால் டிக் டாக்  பயன்பாடு குறைவது சாத்தியமா?

இப்டி நடக்கிறது என்ற விழிப்புணர்ச்சி கொடுக்க வேண்டியது நமது கடமை. தெரிந்தெ செய்தால் அது அவரவர் சவுகரியம். சில பெண்களுக்கு பாலியல் தொழில் அவங்களுக்கே பிடிக்கலாம். இது பணம் சம்பாதிக்க எளிய வழி என கருதும் பெண்களை விமர்சிக்க வேண்டிய அவசியம் இல்லை. ஆனால், ‘இப்படி நடக்கும்னே தெரியாது. என் தோழி செஞ்சாணு நானும் செஞ்ச. இப்ப இப்டிலாம் பிரச்னை வந்துடுச்சி’னு  சொல்கிற இளம் பெண்ணுக்கு நாம் என்ன பதில் சொல்லப்போகிறோம். இப்டி வெகுளி பொண்ணுக்கு ஆரம்பத்தில் எதுவும் தெரியாது. ஒரு உந்துசக்தியில் செய்து விடுவார்கள். இதன் சிக்கலை அந்த பெண் புரிந்துகொள்வதற்குள் அது பெரிய பாதிப்பாக மாறியிருக்கும்.


எனக்கும் எஸ்.பி.பிக்கும் இருந்த தவறான புரிதல்’- மனம் திறந்த இளையராஜா

கடந்த ஒரு வருடத்திற்கு முன்பாக ராயல்டி தொடர்பாக இசையமைப்பாளர் இளையராஜாவுக்கும் பாடகர் எஸ்.பி.பிக்கும் இடையே பிரச்சனை ஏற்பட்டது. இவ்விரு ஜாம்பாவான்களின் ரசிகர்களுக்கும் இச்சம்பவம் பெரும் அதிர்ச்சியை ஏற்படுத்தியது.

இந்த பேச்சு மோதலுக்கு பின்னர் இளையராஜாவும் எஸ்.பி.பியும் வேறு எந்த மேடையிலும் ஒரு சேர கலந்துகொள்ளவில்லை. ஆனால், எஸ்.பி.பி கலந்துகொண்ட நிகழ்ச்சிகள் அனைத்திலுமே இளையராஜாவைப் பற்றி உயர்வாகப் பேசிவந்தார்.

ஜூன் 2ஆம் தேதி இசையமைப்பாளர்கள் யூனியன் சார்பில் இளையராஜாவின் பிரம்மாண்டமான இசை நிகழ்ச்சி நடைபெறவுள்ளது. இதில், எஸ்.பி.பி, யேசுதாஸ், பாம்பே ஜெயஸ்ரீ, மனோ உள்ளிட்ட பலரும் கலந்து கொள்கின்றனர். ராயல்டி பிரச்சினைக்குப் பிறகு இளையராஜா - எஸ்.பி.பி. இருவரும் ஒரே மேடையில் தோன்றும் நிகழ்வாக இது அமையவுள்ளது.பலரும் இந்த நிகழ்ச்சியை காண ஆவலுடன் காத்துக்கொண்டிருக்கின்றனர்.

எஸ்.பி.பி உடனான பிரச்சனை குறித்து தனியார் செய்தி நிறுவனம் ஒன்றிற்கு பேட்டியளித்துள்ள இளையராஜா, “எனக்கும் எஸ்.பி.பி.க்குமான பிரச்சினை வேறு. எங்களுக்குள்ளான தவறான புரிதல், ராயல்டிக்கான தொகை தரப்படாததால் ஏற்பட்டது. இப்போது அவர் ராயல்டி தருகிறார். பிரச்சினை இல்லை. எனது பாடல்களுக்கான உரிமை என்னிடம் உள்ளது என நான் நினைக்கிறேன். இயக்குநருக்கோ, தயாரிப்பாளருக்கோ அந்த உரிமை இல்லை. ஏனென்றால். நான் தான் பாடலை உருவாக்குகிறேன். அவர்களல்ல” என்று கூறியுள்ளார்.


மஸ்கட் ஏர்போர்ட்டில் இருந்த விமானத்தில் திடீர் தீ விபத்து- 14 பயணிகள் படுகாயம்

மஸ்கட், செப்.16

மஸ்கட்டில் இருந்து கொச்சிக்கு புறப்பட இருந்த ஏர் இந்தியா எக்ஸ்பிரஸ் விமானத்தில் இருந்து புகை வெளியேறத் தொடங்கியதையடுத்து, விமானத்தில் இருந்து பயணிகள் உடனடியாக அவசர கால வெளியேறும் வழியாக வெளியேற்றப்பட்டனர்.
அவசரகால சூழ்நிலையைத் தொடர்ந்து மஸ்கட் விமான நிலையத்தில் சம்பந்தப்பட்ட அதிகாரிகளுடன் சிவில் விமானப் போக்குவரத்து ஆணையம் (சிஏஏ) ஆலோனை நடத்தி வருகிறது.

இதுகுறித்து டிஜிசிஏ வெளியிட்டுள்ள அறிக்கையில் கூறப்பட்டுள்ளதாவது:- மஸ்கட் விமான நிலையத்தின் ஓடுபாதையில் இருந்த ஏர் இந்தியா விமானத்தின் என்ஜின் 2இல் புகை வெளியேறுவது கண்டுபிடிக்கப்பட்டதை அடுத்து, பயணிகள் அனைவரும் பாதுகாப்பாக வெளியேற்றப்பட்டனர். சம்பவம் குறித்து விசாரணை நடத்தி உரிய நடவடிக்கை எடுப்போம் என அவர் கூறினார்.


கபாலி 2!  படப்பிடிப்பு ஆரம்பம்?

உலகம் முழுவதும் உள்ள ரஜினிகாந்த் ரசிகர்களின் எதிர்பார்ப்பை பூர்த்தி செய் யும் வகையில் கபாலி திரைப்படத்தின் தொடர்ச்சியை திரைப் படமாக்கும் கனவை நனவாக்க சம்பந்தப்பட்ட தரப்புக்களுடன் முழுமையாக ஒத்துழைக்க தயார் என அத்திரைப்படத்தின் இணை தயாரிப்பாளர் டத்தோ அப்துல் மாலிக் கூறியுள்ளார். நடப்பில், கபாலி தொடர்ச்சி திரைப்படத்திற்கான வசனங்கள் கலந்தாலோசிக்கப்பட்டு வருவதாகவும், அத்திரைப்பட படபிடிப்பு இவ்வாண்டில் தொடங் கப்படக் கூடும் எனவும் அவர் கூறினார். கபாலியின் 2 ஆம் பாக படப்பிடிப்பில் அதன் இயக்குனர் ரஞ்சித்திற்கு முழு ஒத்துழைப்பு நல்கப்படும் என்றாரவர். கபாலி 2 இன் படபிடிப்பிற்கு தேவையான அனைத்து வசதிகளும் ஏற்படுத்தப்படுவதை தமது தரப்பு உறுதிப்படுத்தும் என மாலிக் கூறினார். அண்மையில் இந்தியாவுக்கு பயணம் மேற்கொண்டிருந்த பிரதமர் டத்தோ ஸ்ரீ நஜிப் துன் ரசாக், அப்பயணத்தின் ஓர் அங்கமாக ரஜினிகாந்தை நேரில் சென்று கண்டார். கபாலி திரைப்படத்தின் தொடர்ச்சியை மலேசியாவில் படமாக்க அவர் அழைப்பு விடுத்ததாக கூறப்படுகிறது. இந்திய திரைப்படத் துறை யினர் மலேசியாவில் படப்பிடிப்பு மேற்கொள்ள ஊக்குவிக்கப்படுவது நாட்டின் திரைப்படத் துறை வளர்ச்சிக்கு வித்திடும் என மாலிக் குறிப்பிட்டார். கடந்தாண்டு ஜூலை மாதம் திரையீடு கண்ட கபாலி இந்திய சினிமா வரலாற்றில் மிக முக்கிய இடத்தை பிடித்திருக்கிறது என்றாலும் அது மிகை இல்லைதான். ரஜினியின் 159 ஆவது திரைப்படமான கபாலி கோலாலம்பூர், மலாக்கா, கேரித் தீவு, பந்திங், பேங்கோக், ஹோங்கோங் ஆகிய பகுதிகளில் படமாக்கப்பட்டன. மலேசிய, இந்திய, ஹாங்காங் நட்சத்திரங்கள் நடித்திருந்த கபாலி 388 மில்லியன் ரிங்கிட் வசூலைக் குவித்தது. மலேசியாவைச் சேர்ந்த டத்தோ ரோஸ்ஹாம் நூர், நோர்மான் ஹக்கீம், ஜேக் தைப்பான், டோனி காசீம் உள்ளிட்ட பலர் கபாலியில் நடித்திருந்தனர். அப் படம் மலாய் மொழி உட்பட பன் மொழிகளில் மொழி பெயர்க்கப்பட்டது. இப்படியாக, பல பல சிறப்பு கூறுகளை உள்ளடக்கிய கபாலி திரைப்படத்தின் தொடர்ச்சி - 2 ஆம் பாகம் தயாராக விருப்பதாக அண்மையில் தகவல் கசிந்தது.


முன்கூட்டிய வரி செலுத்த இன்று கடைசி நாள்

தனிநபர்களுக்கான முன்கூட்டிய வரி செலுத்துவது வழக்கமாக செப்டம்பர் 15ஆக இருந்தது. இது கடந்த மத்திய பட்ஜெட்டில் ஜூன் 15 ஆக்கப்பட்டது. இதன்படி வரி செலுத்த வேண்டியவர்கள் முன்கூட்டிய வரி முதல் தவணை செலுத்த இன்று நடைசி நாள். இல்லாவிட்டால் மாதத்துக்கு ஒரு சதவீதம் தாமத கட்டணமாக வட்டி வசூலிக்கப்படும்.


அமெரிக்க அதிபர் தேர்தலில் குடியரசுக் கட்சி சார்பில் போட்டியிடும் டொனால்டு டிரம்ப் மீது ஆபாசப் பட நடிகை பாலியல் புகார் தெரிவித்துள்ளார். அமெரிக்க அதிபர் தேர்தலில் குடியரசுக் கட்சி சார்பில் களத்தில் உள்ள தொழில் அதிபர் டொனால்டு டிரம்ப் மீது ஏற்கனவே பல பெண்கள் பாலியல் புகார்கள் தெரிவித்துள்ளனர். இந்நிலையில் ஆபாசப் பட நடிகையான ஜெசிகா டிரேக் என்பவரும் பாலியல் புகார் தெரிவித்துள்ளார். கடந்த 2006ம் ஆண்டு கலிபோர்னியாவில் உள்ள லேக் தஹூவில் நடந்த கோல்ப் போட்டியின்போது நான் டொனால்டு டிரம்ப்பை முதல்முதலாக சந்தித்தேன். அவர் என்னுடன் கடலை போட்டார். கோல்ப் மைதானத்தில் தன்னுடன் சேர்ந்து நடந்து வருமாறு கூறினார். பின்னர் என்னை தனது ஹோட்டல் அறைக்கு அழைத்தார். நான் 2 பெண்களுடன் சென்றேன். ஹோட்டல் அறையில் டிரம்ப் என்னையும் மற்ற இரண்டு பெண்களையும் இழுத்துப் பிடித்து கட்டிப்பிடித்தார். மேலும் எங்களின் அனுமதி இல்லாமலேயே எங்களை முத்தமிட்டார். ஆபாசப் படங்களில் நடிப்பது எப்படி இருக்கும் என டிரம்ப் என்னிடம் கேட்டார். நான் என் அறைக்கு வந்த பிறகு டிரம்ப் போன் செய்து தனது அறைக்கு வருமாறு அழைத்தார். எவ்வளவு பணம் வேண்டும் என கேட்டார். டிரம்ப் மீண்டும் போன் செய்து தன்னுடன் பார்ட்டிக்கு வந்தால் 10 ஆயிரம் டாலர் மற்றும் லாஸ் ஏஞ்சல்ஸில் உள்ள எனது வீட்டிற்கு அவரின் விமானத்தில் செல்லலாம் என்றார். டிரேக் கூறிய குற்றச்சாட்டுகள் அனைத்தும் பொய். டிரம்புக்கு டிரேக் யார் என்றே தெரியாது. இது டிரம்ப்பின் பெயரை கெடுக்க கிளிண்டன் ஆதரவாளர்கள் செய்த வேலை என டிரம்ப் அலுவலக அதிகாரிகள் தெரிவித்துள்ளனர்.


பெங்களூருவை ’குப்பை நகரம்’ என பிரதமர் கூறுவது அவமதிப்பதாக உள்ளது: ராகுல் காந்தி

புதுடெல்லி,

கர்நாடகாவில் வரும் 12-ந் தேதி சட்டசபை தேர்தல் நடைபெறவுள்ளதால், மாநிலம் முழுவதும் தேர்தல் பிரச்சாரம் சூடுபிடித்துள்ளது. இந்நிலையில் தேர்தல் பிரச்சாரத்தில் பிரதமர் மோடி பெங்களூருவை ‘குப்பை நகரம்’ எனக் கூறியிருப்பது அவமதிப்பதாக உள்ளது என ராகுல்காந்தி கூறியுள்ளார்.

கர்நா டகாவில் ஆட்சி பொறுப்பிலிருக்கும் காங்கிரஸ் அரசாங்கம், பாஜக அரசை காட்டிலும் 1100 சதவீதத்திற்கும் அதிகமான கட்டிடங்களை நகர்ப்பகு திகளில் எழுப்பியுள்ளது என கூறிய ராகுல் காந்தி, தனது சமூக வலைத்தளமான டுவிட்டர் வலைத்தளத்தில் கூறியிருப்பதாவது, “அன்புள்ள மோடி, இந்தியாவின் பெருமை மிக்க பூங்கா நகரமான பெங்களூருவை குப்பை நகரம் என நீங்கள் கூறியிருப்பது அவமதிப்பாக உள்ளது.

உங்களுக்கு இயல்பாகவே அடுக்கடுக்கான பொய்களை கூற தெரியும். ஆனால் நகரத்தின் அடுக்கடுக்கான கட்டிடங்களை காணுவது என்பது உங்களுக்கு கடினமாக தெரியும்” எனக் குறிப்பிட்டிருந்தார்.


தாயும் மகளும் வெட்டி கொலை!

தாமான் புத்ரி வங்சா குடியிருப்புப் பகுதியிலுள்ள தொடர் வீட்டின் அறையொன்றில் திருமதி நவமணி த/பெ முத்தையா (வயது 56), அவரின் ஒரே மகள் துர்காதேவி த/பெ செல்லமுத்து (வயது 16) ஆகிய இருவரும் கொலை செய்யப்பட்டு இரத்த வெள்ளத்தில் கிடந்த காட்சி பெரும் பரபரப்பை ஏற்படுத்தியுள்ளது. இச்சம்பவம் நேற்றுக் காலை 10.00 மணிக்கும் 10.30 மணிக்கும் இடையே, ஜாலான் பெல்டாவ் 40, தாமான் புத்ரி வங்சா குடியிருப்புப் பகுதியில் நிகழ்ந்ததாக பண்டார் ஸ்ரீ ஆலாம் மாவட்ட போலீஸ் தலைவர் சூப்ரிண்டெண்டன் ஜொக்ரி பின் அப்துல் அஜிஸ் தெரிவித்தார். கொலை செய்யப்பட்ட நவமணி உடல் பகுதி கால்கள், கைகள் போன்ற இடங்களில் பலத்த வெட்டுக் காயங்களுடன் அறையின் மெத்தையிலும், அவரின் மகள் துர்காதேவியின் உடல் தரையில் கிடக்கக் காணப்பட்டதாக அவர் சொன்னார். நவமணியின் கணவர் நேற்றுக் காலை 9.40 மணியளவில்தாமான் ஜொகூர் ஜெயாவுக்கு வேலைக்குச் சென்றுவிட்டார். அதன் பிறகு, தன் தாயாரை ஜாலான் ரெம்பியாவிலுள்ள வீட்டிற்கு அழைத்து செல்வதற்கு அவரின் மகன் எஸ்.பிரபாகரன் (வயது 33) சென்றிருக்கிறார். வீட்டிற்கு சென்றபோது வீட்டின் முன் கேட்டு கதவும் வீட்டின் கதவும் திறந்த நிலையில் இருந்ததைப் பார்த்து அம்மா, அம்மா என்று அழைத்திருக்கிறார். வீட்டிலிருந்து எந்த சத்தமும் வராததால் வீட்டின் உள்ளே சென்று பார்த்திருக்கிறார். அறை ஒன்றின் கதவை திறந்தபோது தமது மூன்று வயது பெண் குழந்தை அழுத வண்ணம் இருந்ததாகவும், தாயார் கொலை செய்யப்பட்டு இரத்த வெள்ளத்தில் மெத்தையில் இருந்ததாகவும் தன் தங்கை தரையில் கொலைச் செய்யப்பட்டுக் கிடக்கக் காணப்பட்டதாக பிரபாகரன் சொன்னார். பிரபாகரன் உடனடியாக தந்தைக்கு தகவல் தெரிவித்திருக்கிறார். அவரது தந்தை செல்லமுத்து வீட்டிற்கு வருவதற்குள் போலீஸ் குழுவினர் வீட்டிற்குள் நுழைந்து விசாரணையை மேற்கொண்ட வண்ணம் இருந்தனர். படிவம் நான்கில் படிக்கும் துர்காதேவி நேற்று பள்ளிக்கு செல்லவில்லை. காரணம், தன் சகோதரர் பிரபாகரனின் மனைவிக்கு நேற்று முன்தினம் குழந்தை பிறந்திருக்கிறது. அந்த குழந்தையை அவரும் அவரின் தாயாரும் போய் பார்க்க விருந்ததால் துர்காதேவி பள்ளிக்குப் போகவில்லை என்று அவரது தந்தை தெரிவித்தார். போலீசார் மேற்கொண்ட விசாரணையின்போது வீட்டில் எந்த பொருட்களும் களவு போகவில்லை என்று தெரிவித்தனர். வீட்டின் முன் பொருத்தப்பட்டிருந்த சிசிடிவி கேமரா இருந்தும் அது இயங்கவில்லை என்று போலீசார் தெரிவித்தனர். இக்கொலைச் சம்பவத்தில் குறைந்த பட்சம் இருவர் சம்பந்தப்பட்டிருக்கலாம் என்றும் கொலை யாளிகள் மோட்டார் சைக்கிளில் வந்து கொலை செய்துவிட்டு தப்பித்திருக்கலாம் என்றும் போலீசார் சந்தேகிக்கின்றனர். கொலை செய்யப்பட்ட மனைவியையும், மகளையும்பார்க்கவிடாமல் போலீசார் அவரது கணவரை நான்கு மணி நேரம் வெளியே நிறுத்தியது வேதனை அளிப்பதாக அவர்களது உறவினர் கண்ணன் கூறினார். கொலை செய்யப்பட்ட இருவரின் உடல்களும் பிரேத பரிசோதனைக்காக ஜொகூர்பாரு சுல்தான் இஸ்மாயில் பொது மருத்துவமனைக்குக் கொண்டு செல்லப்பட்டது.


பிடிவாரன்டை ரத்து செய்யக்கோரி நடிகர் சத்யராஜ் உள்பட 8 பேர் மனுத்தாக்கல்!

பிடிவாரன்டை ரத்து செய்யக்கோரி நடிகர்கள் சூர்யா, சரத்குமார் உட்பட எட்டு பேர் தரப்பில் உதகை நீதிமன்றத்தில் மனு தாக்கல் செய்யப்பட்டுள்ளது. 2009 ஆம் ஆண்டு நடைபெற்ற நடிகர் சங்க கூட்டத்தில் நடிகர்கள் சூர்யா, சத்யராஜ், சரத்குமார், விவேக், விஜயகுமார், சேரன், அருண் விஜய், நடிகை ஶ்ரீபிரியா ஆகியோர் பத்திரிகையாளர்களை அவதூறாகப் பேசினர். இதையடுத்து பத்திரிகையாளர்களை அவதூறாக பேசிய நடிகர்கள் மீது நடவடிக்கை எடுக்கக்கோரி, ரொசாரியோ என்பவர் நீலகிரி குற்றவியல் நீதிமன்றத்தில் வழக்குத் தொடர்ந்தார். இந்த வழக்கை நேற்று நீதிபதி, 'எட்டு பேரும் தொடர்ந்து ஆஜராகாமல் இருப்பதாகக் கூறி, அவர்களுக்கு பிணையில் வெளிவர முடியாத பிடிவாரன்ட் பிறப்பித்து உத்தரவிட்டார். இந்நிலையில், நடிகர்களின் தரப்பில் நீலகிரி நீதிமன்றத்தில் இன்று மனுத்தாக்கல் செய்யப்பட்டுள்ளது. சூர்யா, சரத்குமார் உட்பட் எட்டு பேர் சார்பாக வழக்கறிஞர் விஸ்வநாத், பிடிவாரன்டை ரத்து செய்யக்கோரி மனுத்தாக்கல் செய்துள்ளார். இந்த மனு விரைவில் விசாரிக்கப்படவுள்ளது.


பாயா பெசார் தமிழ்ப்பள்ளிக்கு கோ.சாரங்கபாணியின் பெயர்

(ஹேமா எம்.எஸ்.மணியம்) கூலிம்,

மலாயாப் பல்கலைக்கழகத்தில்  தமிழ்மொழிக் கல்வி நிலைப்பதற்கு மிக உறுதியான அடித்தளத்தை ஏற்படுத்திய வரும் தமிழர்களிடையே மாபெரும் தமிழ் அறிவையும் தமிழ் உணர்வையும் தமிழின எழுச்சியையும் ஏற்படுத்தி யவருமான கோ.சா என்று அழைக்கப்படும் அமரர் தமிழவேள் கோ.சாரங்கபாணியின் பெயர், கூலிம் பாயா பெசார் தமிழ்ப்பள்ளிக்கு நேற்று அதிகாரப்பூர்வமாக சூட்டப்பட்டது. 15 ஆண்டு கால போராட் டத்திற்கு  பின்னர் அப்பள்ளிக்கு அந்த வரலாற்று நாயகனின் பெயர் வைக்கப்பட்டுள்ளது.

Read More: Malaysia Nanban Tamil Daily on 2.3.20185


புதிய சட்டதிருத்த விதிகள் உடனடி அமல் கிடையாது - வழக்கறிஞர்களிடம் தலைமை நீதிபதி கவுல் உறுதி

சென்னை: வழக்கறிஞர்கள் சட்டத்தில் திருத்தம் செய்யப்பட்ட புதிய விதிகளை உடனடியாக அமல்படுத்த மாட்டோம் என சென்னை உயர்நீதிமன்ற தலைமை நீதிபதி எஸ்.கே.கவுல் கூறியுள்ளார். இவ்விகாரம் தொடர்பாக வழக்கறிஞர்களிடம் பேசிய அவர் வழக்கறிஞர்கள் மீது நீதிபதிகள் எந்த நடவடிக்கையும் எடுகன்க மாட்டோம் என உறுதிபட அறிவித்துள்ளார். வழக்கறிஞர்களின் போராட்டத்தை முடிவுக்கு கொண்டு வர வழக்கறிஞர் கிருஷ்ணமூர்த்தி முறையீட்டை அடுத்து கவுல் மேற்கண்ட உறுதிகளை வழங்கியுள்ளார். மேலும் இவ்விவகாரத்தில் வழக்கறிஞர் சங்க நிர்வாகிகளுடன் பேச்சு நடத்தி தீர்வு காணவும் தயாராக இருப்பதாக தலைமை நீதிபதி அறிவித்துள்ளார்.


மெட்ரிகுலோசன் விவகாரம்: இந்திய மாணவர்களுக்கு 700 இடங்கள் மட்டுமா?

கோலாலம்பூர்,

2019/2020-ஆம் கல்வியாண்டிற்கான மெட்ரிகுலேஷன் வாய்ப்புகள் இந்திய மாணவர்களிடமிருந்து பறிக்கப்பட்டி ருக்கும் விவகாரம் தொடர்பில், மலேசிய நண்பனின் தொடர்ச்சியான வலியுறுத்தலைத் தொடர்ந்து இது குறித்து அமைச்சரவையில் நேற்று முன் தினம் விவாதிக்கப்பட்ட  நிலையில், கடந்த 2018/19-க்கான கல்வி ஆண்டில் இந்திய மாணவர்களுக்கு வழங்கப்பட்ட 1,706 இடங்கள்  தற்போது வெறும் 700 இடங்களாக குறைக்கப்பட்டி ருப்பதாக அதிர்ச்சித் தகவல் கிடைத்துள்ளது. தேமு நமக்கு வழங்கிய இடங்கள் 2,200 ஆகும்.

Read More: Malaysia Nanban Tamil Daily on 19.4.2019


ஆஸ்ட்ரோ சேவை மீது அதிருப்தியடைந்த பொதுமக்கள்!

தமிழ் சார்ந்த நிகழ்ச்சி களைத் தமிழர்களுக்கு வழங்குகிறோம் என்ற போர்வையில் தரமற்ற நிகழ்ச்சிகளையும் தொடர் நாடகங்களையும் ஒளிப்பரப்பி வரும் தனியார் நிறுவனமான ஆஸ்ட்ரோ மீது பொதுமக்கள் பெரும் அதிருப்தியைக் கொண்டுள்ளனர். தற்போது இவ்விவகாரம் மக்களிடையே பெரும் தாக்கத்தை ஏற்படுத்தியுள்ளது. எனவே இதுகுறித்து மலேசிய நண்பன் பொதுமக்களிடையே மேற்கொண்ட சிறப்பு நேர்காணலை ஏற்படுத்தியது. ஆஸ்ட்ரோ தமிழ் அலைவரிசைகள் குறித்தும் அவற்றில் இடம்பெறும் நிகழ்ச்சிகளின் தரம் குறித்தும் பொதுமக்களிடமிருந்து பெறப்பட்ட புகார்களின் அடிப்படையில் இந்த சிறப்பு நேர்காணல் மேற்கொள்ளப்பட்டது. பெரும்பான்மையானோர் நீண்ட காலமாக ஆஸ்ட்ரோ சேவை குறித்து பெரும் அதிருப் தியை கொண்டுள்ளதையும், ஆஸ்ட்ரோவின் பல விஷயங்களை மக்கள் கவலையாக கருதுவதையும் இந்த நேர் காணலின் வழி உணர முடிந்தது. ''ஆஸ்ட்ரோ தமிழ் அலைவரிசைகளில் மீண்டும் மீண்டும் அதே திரைப்படங்களையும் நிகழ்ச்சிகளையும் ஒளிபரப்புகிறார்கள், அவற்றை ஓரிரு முறை பார்க்கலாம். ஒளிபரப்புகிறார்களே என்பதற்காக ஒவ்வொரு முறையும் பார்க்க முடியுமா? நமக்கும் அலுப்பு தட்டிவிடுகிறதே! அவற்றிலும் சில திரைப்படங்களை ஏன் ஒளிபரப்புகிறார்கள் என்றே தெரியவில்லை என்கின்றனர் காயத்ரி, ரீனா, கவிதா, கௌரி ஆகியோர். சில சமயங்களில், குறிப்பாகச் சித்திரைப் புத்தாண்டு போன்ற பெருநாள் காலங்களிலும் அனைத்து நல்ல திரைப்படங்களும் ஒரே நேரத்தில் அனைத்து அலைவரிசைகளிலும் ஒளிபரப்பப்படுகின்றன. இத்தகைய சூழ்நிலையில் ஆஸ்ட்ரோவிற்குக் கட்டணம் செலுத்தும் வாடிக்கையாளர்களின் நிலை என்ன? இது போன்ற சூழ்நிலைகளாலேயே இப்போது எல்லாம் ஆஸ்ட்ரோ தமிழ் அலைவரிசைகளைப் பார்ப்பது பொதுமக்களிடையே மிகவும் குறைந்து வருகிறது என அவர்கள் குறிப்பிட்டனர். ஆஸ்ட்ரோ தமிழ் அலைவரிசைகளில் இடம்பெறும் நிகழ்ச்சிகளைப் பார்ப்பவர்களில் பெரும்பான்மையானோர் இந்த நாட்டு மக்கள்தான். இத்தகைய சூழ்நிலையில் நம் நாட்டு அல்லது சமூகம் சார்ந்த நிகழ்ச்சிகள் மிகக் குறைவாகவே இடம்பெறுகின்றன. கண்ணாடி போன்ற பயனுள்ள நிகழ்ச்சிகள் மிகவும் அபூர்வமாகத்தான் ஒளிபரப்பப்படுகின்றன என டினேஸ்வரி, விஸ்வநாதன், நந்தகுமார், கோமதி, தேவி ஆகியோர் கூறினர். ஆஸ்ட்ரோவில் நமக்கென உள்ள அலைவரிசைகளில் இந்திய அலைவரிசைகள்தான் அதிகம் உள்ளன. அவற்றிலும் பயனுள்ள நிகழ்ச்சிகள் இடம் பெறுகின்றனவா என்பது கேள்விக்குறியே. பணம் செலுத்துவது நாம். ஆனால், நம்மைச் சார்ந்த விஷயங்களும் உள்ளூர் நிகழ்ச்சிகளும் இடம்பெறுவது மிகக் குறைவாகவே உள்ளன. ஆஸ்ட் ரோவின் பிற அலைவரிசைகளில் உள்ளதைப் போன்று நடைமுறைப் பிரச்சினைகள் குறித்தோ விவகாரங்கள் குறித்தோ நிகழ்ச்சிகள் ஒளிபரப்பப்படுவது மிகவும் அரிதாகவே உள்ளது. இப்படி இந்திய நிகழ்ச்சிகளுக்கு அதிக முக்கியத்துவம் கொடுக்கப்படுவது தொடர்ந்துகொண்டே இருந்தால் நம்மவர்களுக்கான வாய்ப்புகளை உருவாக்கிக் கொடுக்கும் களத்தை எப்போது கொடுப்பது? இன்றைய காலத்தில் நம்மவர்களின் படைப்புகளின் தரமும் உயர்ந்துகொண்டு வருவதை அனைவரும் ஒப்புக்கொண்டுதான் ஆக வேண்டும். குறிப்பிட்ட சில திரைப்படங்களையே மீண்டும் மீண்டும் ஒளிபரப்புவதால் இந்தச் சமூகத்திற்கு என்ன பயன் விளையப் போகிறது? இந்தச் சூழ்நிலையில் ஆஸ்ட்ரோவின் கட்டணமும் அதிகமாக உள்ளது. செலுத்துகின்ற கட்டணத்திற்கு ஈடாக அவற்றின் நிகழ்ச்சிகள் தரமுற்றதாக இருக்கின்றனவா என்றால் கண்டிப்பாக இல்லை என்றுதான் கூற இயலும். முடிந்தளவிற்கு நிகழ்ச்சிகளின் வகைகளை அதிகரிக்கலாம் என அவர்கள் தெரிவித்தனர். இது மலேசிய தமிழர்களின் பன்னெடுங் காலமான கனவு. இந்த நாட்டில் தமிழுக்கென்று சிறப்புத் தனி அலைவரிசை; அதில் தமிழ், தமிழ் சமூகம் சார்ந்த செய்திகள் என பல காலம் கண்ட கனவு, இந்த நொடி வரையிலும் வெறும் கனவாக மட்டுமே இருந்து வருகிறது. ஆர்டிஎம்மில்தான் தமிழ்ச்செய்தி வாசிக் கப்படுகிறதே என்பது எல்லாம் யானை பசிக்குச் சோளப்பொரி போடும் கதைதான். தமிழ் சமுதாயத்திற்கு ஒரு நாளில் அரை மணிநேரத்திற்கு இடம் பெறும் செய்தித்துளிகள் போதுமானதா? இல்லை, எல்லாவற்றையும் அந்த அரை மணிநேரத்தில் சுருக்கிவிடத்தான் இயலுமா? ஆஸ்ட்ரோவில் தமிழ்ச் செய்தி இடம்பெறுவது இவை எல்லாவற்றுக்கும் தீர்வாக அமையும் என பொதுமக்களிடையே எதிர்பார்க்கப்பட்டதாகவும் இன்று வரையில் அது எதிர்பார்ப்பாகவே உள்ளது எனவும் யசோதா, சாமி, தயாளன், தேன்மொழி, வளர்மதி ஆகியோர் தெரிவித்தனர். நொடிக்கு நொடி இந்திய, தமிழகச் செய்திகளைத் தெரிந்துகொள்ளவும் தொடர்நாடகங்களுக்காகவும் அத்தனை அலைவரிசைகள் ஆஸ்ட்ரோவில் இருக்கும்பட்சத்திலும் அவற்றைச் செயல்படுத்த முடிகின்ற வேளையிலும் மலேசிய தமிழர்களுக்கான அலைவரிசையை மட்டும் ஆஸ்ட்ரோவால் ஏன் செயல்படுத்த இயலாது என அவர்கள் கேள்வி எழுப்பினர். இன்றைய காலக் கட்டத்தில் நமது இந்திய சமூகத்தில் வீட்டில் உண்ண ஒருவேளை உணவு உள்ளதோ இல்லையோ, ஆனால் அங்கு ஆஸ்ட்ரோவின் சேவை கண்டிப்பாக இணைக்கப்பட்டிருக்கும். அந்தளவிற்கு ஆஸ்ட்ரோ சமுதாயத்தை ஆக்கிரமிப்புச் செய்து வருகிறது. ஆஸ்ட்ரோவின் ஆக்கிரமிப்பு சமுதாயத்திற்கு ஆரோக்கியமானதா என்றால் கண்டிப்பாக இல்லை என்பதே நேர்காணலில் கருத்துகளை வழங்கிய பொதுமக்களின் ஒருமிக்கக் கருத்தாக உள்ளது. சமுதாயத்தைப் பயனுள்ள வழியில் கொண்டு செல்ல வேண்டிய கடப்பாடு உடைய ஆஸ்ட்ரோ, குறிப்பாகத் தமிழ்ப்பிரிவு வாடிக்கையாளர்களின் கருத்துகளையும் கவனத்தில் கொண்டு தரமான நிகழ்ச்சிகளை இடம்பெறச் செய்ய வேண்டியது மிகவும் அவசியமாகும்.


எந்த விசாரணைக்கும் நான் தயார்!

கடந்த 1990 ஆம் ஆண்டுகளில் பேங்க் நெகாரா மலேசியாவில் அந்நிய செலாவணி மாற்றத்தில் ஏற்பட்ட நஷ்டம் குறித்து தமக்கு எதிராக மேற்கொள்ளப்படவிருக்கும் எந்தவித விசாரணைக்கும் தாம் தயார் என்று முன்னாள் பிரதமர் துன் டாக்டர் மகாதீர் முகமட் திட்டவட்டமாக தெரிவித்தார். இதுவரை தம்மை எந்தத் தரப்பும் விசாரணைக்கு அழைக்க வில்லை. இனிமேல் அழைத்தாலும் அதற்கும் தாம் தயார் என்று பிரிபூமி பெர்சத்து மலேசியா கட்சியின் தலைவருமான அவர் தெரிவித்தார். இவ்விவகாரம் குறித்து விசாரணை செய்வதற்காக அமைக்கப்பட்டுள்ள சிறப்பு விசாரணைக்குழு எந்நேரத்திலும் என்னை தொடர்பு கொள்ளலாம். விசா ரணைக்காக நீதிமன்றம் உட்பட எந்த இடத்திற்கு வரவும் தாம் தயார் என்று டாக்டர் மகாதீர் கூறினார். நேற்று முன்தினம் இரவு இங்கு தாசேக் குளுகோரில் மக்களுடனான கலந்துரையாடல் நிகழ்ச்சிக்குப் பின்னர் அவர் செய்தியாளர்களிடம் இவ்வாறு தெரிவித்தார். இந்நிகழ்ச்சியில் பி.கே.ஆர். கட்சியின் உதவித் தலைவர் நூருல் இஸா அன்வாரும், அமானா நெகாரா கட்சியின் உதவித் தலைவர் டத்தோ ஹசாம் மூசா ஆகியோரும் கலந்து கொண்டனர். இவ்விவகாரம் குறித்து விசாரணையை மேற்கொள்வதற்கு அரசாங்கத்தின் முன்னாள் தலைமைச் செயலாளர் டான்ஸ்ரீ முகமட் சீடேக் ஹசான் தலைமையில் சிறப்புக் குழு ஒன்றை கடந்த பிப்ரவரி மாதம் அமைச்சரவை அமைத்தது. அப்போது பேங்க் நெகாரா நிர்ணயிக்கப்பட்ட விதிமுறைகளின் கீழ் நிர்வாகம் செய்யப்பட்டதா? என்பதை கண்டறிவதற்கே அரசாங்கம் இந்நடவடிக்கையை மேற்கொண்டு வருவதாக பிரதமர் டத்தோஸ்ரீ நஜீப் துன் ரசாக் அறிக்கை ஒன்றில் வெளியிட்டிருந்தார். இதனிடையே, அண்மைக்காலமாக பிரிபூமி பெர்சத்து மலேசியா கட்சியைச் சேர்ந்த அதிகமான உறுப்பினர்கள் அக்கட்சியிலிருந்து வெளியேறி வருவது குறித்து கருத்துரைத்த அவர், அக்கட்சி சரியான தலைமைத்துவத்தைக் கொண்டிருக்கவில்லை என்று அவர்கள் நினைத்தால் அவர்கள் தாராளமாக அக்கட்சியிலிருந்து வெளியேறலாம் என்றார். டத்தோஸ்ரீ நஜீப் துன் ரசாக்கின் பாராட்டுதலைப் பெற வேண்டும் என்பதற்காகவே அவர்கள் அக்கட்சியிலிருந்து வெளியேறி வருகின்றனர் என்றார். கடந்த வாரம் பிரிபூமி பெர்சத்து மலேசியா கட்சியின் செயலாளர் கமாருல் அஸ்மான் சுமார் 821 உறுப்பினர்களுடன் அக்கட்சியிலிருந்து வெளியேறினார். கமாருல் அஸ்மான், பிரிபூமி பெர்சத்து மலேசியா கட்சியை தோற்றுவித்த எழுவரில் ஒருவர் ஆவார்.


கடப்பிதழ் இல்லாததால் தாயகம் திரும்ப இயலவில்லை

கோலாலம்பூர் ஏறத்தாழ 11 வருட காலமாக கடப்பிதழ் இல்லாத காரணத்தால் ஆரோக்கியமேரி தமிழகம் திரும்ப முடியாமல் தவித்துக் கொண்டிருக்கிறார். போலி ஏஜெண்டுகள் இவரை வீட்டுப் பணிப் பெண்ணாக இங்கு வரவழைத்து அநேக இன்னல்களுக்கு ஆளாகியுள்ளார். என்ன செய்வது ஏது செய்வது என்று தடுமாறிக் கொண்டிருந்த ஆரோக்கிய மேரி இறுதியாக மலேசிய உலக மனித நேயத்தின் தலைவர் த.கமலநாதனின் உதவியினை நாடினார். ஆரோக்கிய மேரிக்கு எந்த வொரு குடியுரிமையும் இல்லை. எனவே, கமலநாதன் நேரடியாக தமிழகம் சென்று இவரின் உறவினர்கள் மூலமாக தக்க ஆவ ணங்களை சேகரித்தார். ஆரோக் கிய மேரியின் தந்தை இறந்து விட்டார். அவருக்கு ஜெயந்தி, பிரியா, ஜான்சி என்ற மூன்று பெண் பிள்ளைகள். தன் பெரியம்மா ஆரோக்கியமேரியினை காண வேண்டும் என்று மூன்று பிள்ளைகளும் தவியாய் தவிப்பதை பார்க்க படுபரிதாபமாக இருக்கிறது. தமிழகத்தில் பெற்ற சம்பந்தப் பட்ட ஆவணங்களைக் கொண்டு கமலநாதன் ஆரோக்கிய மேரியினை இங்குள்ள இந்திய தூதரகத்திற்கு அழைத்துச் சென்று தமிழகம் திரும்ப தக்க ஏற்பாடுகளை செய்தார். உடனே தற்காலிக அட்டைக்கு ஏற்பாடு செய்யப்பட்டது. ஆரோக்கிய மேரியின் அநேக இன்னல்கள் முடி வுக்கு வந்தது. விரைவில் இவர் தாயகம் திரும்புவார்.


ஓபிஎஸ்சால் காணாமல் போன தீபா!

தன்னை மோதும் எதிரியின் பலத்தில் பாதியை வாங்கிக்கொள்ளும் வரம் வாலிக்கு மட்டுமல்ல ஜெயலலிதாவுக்கும் இருந்தது. ஜெயலலிதாவுடன் மோதவே எதிரிகள் யோசிப்பார்கள். ஆனால் அவரது வாரிசாகத் துடிக்கும் தீபாவோ ஒரு முடிவை தெளிவாக எடுக்க முடியாமல் திணறுகிறார். தீபா வீட்டு வாசலில் ஆயிரக்கணக்கான தொண்டர்கள் கூடுவது உண்மைதான். ஆனால் அதற்கு தீபா காட்டும் பிரதியுபகாரம் எப்போதாவது வந்து பால்கனியில் நின்று கைகாட்டுவது மட்டும்தான்... ஒன்றாம் தேதி வரும் சம்பளத்துக்கு மாதம் முழுக்க வேலை பார்ப்பது போல சில நிமிட தரிசனத்துக்காக தேவுடு காத்து நிற்கிறார்கள். சில உணர்ச்சிமிகு தொண்டர்கள் கோஷம் போட்டாவது தீபாவை வெளியில் அழைக்க முயற்சிக்கின்றனர். தீபாவை வாழ்த்தி கோஷம் போடுபவர்கள் சமயங்களில் கடுப்பாகி 'வெளியே வந்து தலைகாட்டும்மா...' என்று கோஷமிடுகிறார்கள். மத்திய அரசையும் சுப்ரீம் கோர்ட்டையுமே தன்வசப்படுத்தும் நடராஜனுக்கு தீபாவெல்லாம் ஜுஜுபி என்று சொன்னவர்களது வார்த்தைகள் உண்மையாகி விடுமோ என்று பயப்படுகிறார்கள் தீபாவை நம்பிப் போன கட்சி நிர்வாகிகள். அதற்கேற்றாற்போல் நடராஜன் அடிக்கடி ‘தீபா எங்கள் வீட்டுப்பெண். நிச்சயம் எங்களுடன் வருவாள்' என்று சொல்லி வருகிறார். அப்போல்லோவில் மீடியாவை அழைத்து பிரஸ் மீட் வைத்தபிறகும் கூட நீடிக்கிறது ஜெயலலிதா இறப்பின் மர்மம். ஆனால் அத்தை இறந்த சில நாட்களிலேயே ‘அத்தை மரணத்தில் எந்த சந்தேகமும் இல்லை' என்று சரண்டர் ஆனார் தீபா. எம்ஜிஆர் பிறந்தநாள் அன்று தனது முடிவை அறிவிப்பேன் என்று சொன்னவர் அதை ஜெயலலிதா பிறந்தநாளுக்கு மாற்றினார். தமிழகம் முழுக்க சுற்றுப்பயணம் போகப்போகிறேன் என்றவர் இதுவரை அப்படி எதையும் தொடங்கவில்லை. சசிகலாவைத் தீவிரமாக எதிர்க்கும் பிஎச் பாண்டியன், மனோஜ் பாண்டியன், கேபி முனுசாமி ஆகியோர் தீபா பக்கம் தான் முதலில் வந்தார்கள். ஆனால் தீபாவின் போக்கால் வெறுத்துப்போய் அவர்கள் அமைதியாகி விட்டனர். தீபா முதலில் தெளிவாக ஒரு முடிவு எடுக்கட்டும். பின்னர் நாம் ஆதரிக்கலாம் என்று இருந்தவர்கள் இப்போது ஓபிஎஸ் பக்கம். அரசியலில் தனக்கு வரும் யார்க்கர் பந்துகளை கூட சிக்ஸர்களாக மாற்றி வென்றவர் ஜெயலலிதா. ஆனால் ஃப்ரீ ஹிட்களைக் கூட அடிக்க முடியாமல் தீபா தொண்டர்களை வெறுப்பேற்றுவது ஏன் எனப் புரியவில்லை. சசிகலா அதிரடியாக முதலமைச்சர் பதவியை நோக்கி முன்னேறிக்கொண்டிருக்கும் சூழ்நிலையில், மத்திய அரசு சசிகலாவுக்கு கடும் எதிர்ப்பு தெரிவிக்கும் சூழ்நிலையில், தமிழகம் முழுக்கவே பொதுமக்கள் சசிகலாவுக்கு எதிராக திரளும் சூழ்நிலையில் தீபா பேசவே யோசிக்கிறார். சசிகலாவுக்கு எதிராக வெகுண்டெழுந்த ஓபிஎஸ்சுக்கு மக்கள் மத்தியிலும் கட்சியினரிடத்திலும் அமோக ஆதரவு பெருகுகிறது. தீபா வந்தால் சேர்த்துக்கொள்வேன் என்று ஓபிஎஸ்சே அறிவித்து விட்டார். ஆனால் இன்னமும் தீபா விடாப்பிடியாக இருந்து வருகிறார். இப்படியே போனால் தீபா காணாமல் போய்விட வேண்டியதுதான். தீபாவுக்கு இத்தனை நாட்களாய் கூடிய கூட்டம் தீபாவுக்காக கூடவில்லை. சசிகலாவுக்கு எதிராகக் கூடியது. அதனை தீபா உணர்ந்தே ஆகவேண்டும். இப்போதே ஜெயலலிதா போல தன்னை நினைத்துக்கொண்டால் இழப்பு அவருக்குத்தான், என்கிறார்கள் அரசியல் நோக்கர்கள்!


ஐ.பி.எப் கட்சியும் சம்பந்தனும் எதிர்க்கட் சிக்கு மறைமுகமாக வேலையா?

ஐ.பி.எப் கட்சியும் எம். சம்பந்தனும் மறைமுகமாக எதிர்க்கட் சிக்கு வேலைபார்க்கின்றனராஎன்று ஐ.பி.எப். உத்தாமா கட்சியின் தலைவர் மு.வீ.மதியழகன் கேள்வி எழுப்பியுள் ளார். ஐ.பி.எப். சம்பந்தனுக்கு தன்னையே மறக்கும் ஞாபக மறதி நோய் என்று நினைக்கிறேன். ஆகவே அவருக்கு சில உண்மைகளை நினைவுப்படுத்த விரும்புகிறோம் என்று மு.வீ. மதியழகன் தெரிவித்துள்ளார். தலைவர் என்பவர் ஆக்கப்பூர்வமாகவும் அறிவுப்பூர்வமாகவும் சிந்தித்து செயல்பட வேண்டும். அதைவிடுத்து பட்டத் திற்கும், பணத்திற்கும், பதவிக் காகவும் சமுதாயத்தின் ஒற்றுமை ஒருமைப் பாட்டை உடைத் தெறியக்கூடாது. மஇகாவை ஐ.பி.எப். நெருங்குவதற்கே இன்னும் நமக்கு அரைநூற்றாண்டுகள் வேண்டும். இதில் சம்பந்தன் ஐ.பி.எப். மஇகாவில் இணைவதைவிட சாவதே மேலென விதண்டாவாதம் பேசிட வேண்டாம் என்று எச்சரிக்கிறேன் என்று மதியழகன் தெரிவித்தார். இதுபோலவே இப்படியானதையே மூலதனமாகக் கொண்டு போராடிய நமது முதல் ஐ.பி.எப். கட்சியின் தேசியத் தலைவர் புரட்சித் தலைவர் டான்ஸ்ரீ எம்.ஜி.பண்டிதனே தனது கடைசி காலத்தில் மஇகாவிடமே சரணடைய வேண்டிய கட்டாயத்தை அறியாதவர்கள் அல்ல. ஐபிஎப் கட்சியும், அதன் முறையற்ற இன்றைய தலைவரான எம். சம்பந்தனும், அவரின் முரட்டுத் தனத்தின் பின்னணியில் மர்மமான உள்நோக்கம் உள்ளது. அதில் ஐபிஎப் கட்சியும் அதன் வாக்காளர்களும் மஇகாவை ஆதரிக்க மாட்டோம் என்பதன் பிரதிபலிப்பும், பின்விளைவும் அவர்கள் தேசிய முன்னணியை எதிர்ப்பதற்கு ஈடானது. ஐ.பி.எப். கட்சி மஇகாவின் வேட்பாளர்களை ஆதரிக்காமல் போகுமாயின் பிரதமரை தோற்கடித்திட திட்டமிடும் செயலாகும் என்பதனை ஐ.பி.எப். மறுக்குமா? மஇகாவின் நிழலைக்கூட தொட்டுப்பார்க்க முடியாத சம்பந்தனின் ஐ.பி.எப். கட்சி தெரிந்திருக்க வேண்டியது, தேசிய முன்னணியில் இணைவதற்கே மஇகா தனது கண்களை அசைத்திட வேண்டும். இந்த மரபுதான் நாம் கற்ற பாடமும். இதுவே நமது ஐ.பி.எப். கட்சியின் 25 வருட கால போராட்டமாகும். இதில் புரட்சித் தலைவர் எம்.ஜி.பண்டிதனே தோற்றுப் போனார் என்பதை எம்.சம்பந்தன் நினைத்துப் பார்த்திட வேண்டும். இவரது தலைமையிலே தான் ஐ.பி.எப். கட்சியே மூன்று துண்டுகளாய் உடைந்து, உழைத்தவர்கள் தெருவில் நிற்பதை அறியலையோ? கட்சிக்கு உயிர்கொடுத்து உழைத்தவர்களே ஒன்றுபடுத்திட வக்கற்ற சம்பந்தனா மஇகாவைப்பற்றி பேசுவது மிக வேதனையானது என்று முவீ.மதியழகன் நேற்று வெளியிட்டுள்ள ஓர் அறிக்கையில் தெரிவித்துள்ளார்.


18 தொகுதிகளிலும் இடைத்தேர்தல் நடத்துவது குறித்து முடிவெடுக்கப்படும்... -தேர்தல் ஆணையம்

தமிழ்நாட்டிலுள்ள 18 தொகுதிகளுக்கும் இடைத்தேர்தல் நடத்துவது குறித்து உயர்நீதிமன்றம் மதுரைக் கிளையில் தேர்தல் ஆணையம் தெரிவித்துள்ளது.

18 தொகுதிகளுக்கும் இடைத்தேர்தல் நடத்த ஏப்ரல் 24ம் தேதிவரை காலக்கெடு இருப்பதால் அதற்குள்ளாக தேர்தல் நடத்துவது குறித்து முடிவெடுக்கப்ப டும் என தேர்தல் ஆணையம் தரப்பு உயர்நீதிமன்றம் மதுரைக் கிளையில் தெரிவித்துள்ளது.


இலங்கை என்று ஒரு நாடு உள்ளதா?

அமெரிக்காவின் புதிய ஜனாதிபதி டொனால்ட் ட்ரம்ப்புடன் தொடர்பு கொள்ள, முன்னாள் ஜனாதிபதி மஹிந்த ராஜபக்ஷ முயற்சித்த போதும் அது தோல்வியில் முடிந்துள்ளது. டொனால்ட் ட்ரம்பிற்கு தொலைப்பேசி ஊடாக வாழ்த்து தெரிவிப்பதற்கு மஹிந்த கடந்த பல வாரங்களாக முயற்சித்து வருகிறார். எனினும் அந்த முயற்சி தோல்வியடைந்துள்ளதாக தெரியவந்துள்ளது. தற்போது அமெரிக்காவுக்கு சென்றுள்ள முன்னாள் அமைச்சர் பசில் ராஜபக்ச, அரசாங்கத்துடன் நெருங்கி செயற்பட்ட அமெரிக்க இராஜாங்க திணைக்களத்தின் அதிகாரிகள் சிலரை சந்திக்க முயற்சிகளை மேற் கொண்டுள்ளார். அமெரிக்க ராஜாங்க திணைக்களத்தின் அதிகாரி ஒருவர் வழங்கிய ஆலோசனைக்கமைய மஹிந்தவின் அலு வலக பிரதானி ஒருவர் டொனால்ட் ட்ரம்பின் பணிப்பாளர் சபை பிரதானிக்கு அழைப்பை ஏற்படுத்தி யுள்ளார். இதன்போது அமெரிக்க ஜனாதிபதிக்கு அழைப்பு இணைக்குமாறு கோரியுள்ள போதிலும், முன்னாள் ஜனாதிப திக்கு அவ்வாறான சந்தர்ப்பம் வழங்கப்படாதென அழைப்பை துண்டித்துள்ளார். தொலைபேசி அழைப்பை மேற்கொண்ட டொனால்ட் ட்ரம்பின் பணிப்பாளர் சபை பிரதானிக்கு இலங்கை என்று ஒரு நாடு உள்ளதென்பதே தெரியாதென்பது குறிப்பிடத்தக்க முக்கிய விடயமாகும் என இந்த தகவலை வழங் கிய கூட்டு எதிர்க்கட்சி உறுப்பினர் தெரிவித்துள்ளார்.


ஓடும் ரயிலில் பயணிகள் மீது கோடரியால் தாக்குதல்

பெர்லின்,ஜூலை 20- ஜெர்மனியில் ஓடும் ரெயிலுக்குள் பயணிகள் மீது கோடரி மற்றும் கத்தியால் தாக்குதல் நடத்திய ஆப்கானிஸ்தான் வாலிபரை போலீசார் சுட்டுக் கொன்றனர். ஜெர்மனி நாட்டின் பவாரியா மாநிலத்தில் உள்ள டிரியூச்லிங்கென் மற்றும் உவர்ஸ்பர்க் நகரங்களுக்கு இடையில் ஓடும் மின்சார ரயில் (உள்ளூர் நேரப்படி) நேற்றிரவு 9.15 மணியளவில் உவர்ஸ்பர்க் நகரை நோக்கிச் சென்று கொண்டிருந்தது. ஓச்ஸென்பர்ட் நிலையத்தை அந்த ரயில் நெருங்கிய போது உள்ளே இருந்த பயணிகளில் ஒருவன் திடீரென கோடரி மற்றும் கத்தியால் சகப்பயணிகளை சரமாரியாக வெட்டினான். இந்த தாக்குதலில் மூன்று பயணிகள் படுகாயமடைந்தனர். சிலருக்கு லேசான காயம் ஏற்பட்டது. ஓச்ஸென்பர்ட் நிலையத்தில் ரயில் நின்றதும் கீழே இறங்கிச் செல்ல முயன்றவனை போலீசார் சுட்டுக் கொன்றதாகவும், ஆப்கானிஸ்தான் நாட்டைச் சேர்ந்த சுமார் 17 வயது மதிக்கத்தக்க அந்த வாலிபன் ஓச்ஸென்பர்ட் நகரில் வாழ்ந்து வந்ததாகவும் உள்ளூர் ஊடகங்கள் வெளியிட்டுள்ள செய்திகள் வாயிலாக தெரியவந்துள்ளது.


எம்.ஜி.ஆரைக் காதலித்தீர்களா?..

சமூக வலைதளங்களில் அதிகமாக ஷேர் செய்யப்பட்டு வருகிறது முதல்வர் ஜெயலலிதாவின் 17 ஆண்டுகளுக்கு முந்தைய வீடியோ பேட்டி... அந்த பேட்டியில் தம்முடைய இளம்பிராயம், அம்மா மற்றும் முன்னாள் முதல்வர் எம்.ஜி.ஆர். குறித்த எண்ணங்களை பகிர்ந்து கொண்டிருக்கிறார் ஜெயலலிதா. சிமி கரேவலுக்கு 1999-ம் ஆண்டு முதல்வர் ஜெயலலிதா பேட்டி அளித்திருந்தார். அப்பேட்டியில் தம்முடைய தனிப்பட்ட வாழ்க்கை குறித்த கேள்விகளுக்கு இயல்பாக, தெளிவான ஆங்கிலத்தில் பதிலளிக்கிறார். ஜெயலலிதாவை ஒரு இரும்புமனுஷியாக கருதும் இன்றைய தலைமுறை அந்த வீடியோவை பார்த்து ஆச்சரியத்தில் மூழ்கிப் போகிறது.. ஒரு சிறு கோபமும் வெளிப்படுத்தாமல் பாச உணர்வுகளை நெகிழ்ச்சியுடன் அவ்வளவு இயல்பாக பகிர்ந்து கொள்கிறார் ஜெயலலிதா.. இளம்வயதில் தமக்கு யார் மீதெல்லாம் ஈர்ப்பு இருந்தது என்பதை வெளிப்படையாக சொல்கிறார்.. ஆஜா சனம் இந்தி பாடலை பாடுகிறார்... எம்.ஜி.ஆரை காதலித்தீர்களா? என்ற கேள்விக்கு கூட அட்டகாச புன்னகையுடன் அசராமல் பதில் தருகிறார். ஜெயலலிதாவின் இயல்பு முகத்தை வெளிப்படுத்தும் இந்த வீடியோ தற்போது சமூக வலைதளங்களில் அதிகமாக ஷேர் செய்யப்படுகிறது.


லண்டனில் சிறுமிகளை குறிவைத்து வேட்டையாடிய கொடூரன்!

பிரித்தானியா தலைநகர் லண்டனில் 5 வயது சிறுமியை பலாத்காரம் செய்த வழக்கில் குற்றவாளிக்கு நீதிமன்றம் அதிரடி தண்டனை விதித்துள்ளது. Croydon, Collyer Avenue பகுதியில் வசித்து வந்த 41 வயதான Jerry Ablorh என்ற நபரே இக்கொடூர செயலில் ஈடுபட்டுள்ளான். இன்னும் பல சிறுமிகள் Jerry Ablorh ஆல் பாதிக்கப்பட்டிருக்கலாம் என பொலிசார் சந்தேகமடைந்துள்ளனர். அவ்வாறு பாதிக்கப்பட்டவர்கள் தைரியமாக முன்வந்து புகார் அளிக்கும் படி அறிவித்துள்ளனர். 5 வயது சிறுமியின் குடும்பத்தில் நட்பாக பழகிய Ablorh, நம்பகத்தன்மை உண்டாக சிறுமியை பூங்கா என பல இடங்களுக்கு அழைத்துச் சென்றுள்ளார். இந்நிலையில், இதை பயன்படுத்திய Ablorh ஒரு நாள் அவரது வீட்டிற்கு சிறுமியை அழைத்து சென்று பாலியல் பலாத்காரம் செய்துள்ளார். பின்னர், இதை யாரிடமாவது சொன்னால் தாயாரை கொன்றுவிடுவேன் என மிரட்டியுள்ளார்.இந்நிலையில், 2 வருடங்களுக்கு பின் சிறுமியின் குடும்பம் Ablorhஐ விட்டு விலகியதை அடுத்து பெற்றோரிடம் நடந்ததை சிறுமி கூறியுள்ளார். பெற்றோர்கள் பொலிசில் புகார் அளிக்க Ablorhஐ தேடி வந்த பொலிசார் புத்தாண்டு அன்று Croydon பகுதியில் உள்ள தேவாலயத்தில் வைத்து அவரை அதி ரடியாக கைது செய்துள்ளனர்.நீதிமன்றத்தில் ஆஜர்படுத்தப்பட்ட Ablorhஐ சிறுமி அடையாளம் காட்டியதை அடுத்து குற்றவாளி என நிருபிக்கப்பட்ட Ablorhக்கு 13 ஆண்டு சிறை தண்டனை விதித்து நீதிமன்றம் அதிரடி தீர்ப்பளித்துள்ளது.


குற்றவாளி என நிரூபிக்கப்பட்டால் 660 ஆண்டு சிறைத்தண்டனை.

பட்டர்வொர்த்,

முப்பத்து மூன்று ஊழல் குற்றச்சாட்டுகள் சுமத்தப்பட்டிருக்கும் சாலை போக்குவரத்து இலாகா (ஜேபிஜே) அதிகாரி ஒருவர் மொத்தம் 660 ஆண்டு சிறைத்தண்டனையை எதிர்நோக்கியுள்ளார். ஜேபிஜே உதவி அமலாக்க அதிகாரி முகமட் ஃபிர்டாவுஸ் ஜப்பார் (வயது 46) நேற்று முன்தினம் இங்குள்ள செஷன்ஸ் நீதிமன்றத்தில் குற்றச்சாட்டுகளை மறுத்து விசாரணை கோரினார்.

Read More: Malaysia Nanban Tamil Daily on 30.5.2019


கட்சி தாவும் அதிமுக அதிருப்தியாளர்கள்?

தமிழகம் மற்றும் புதுச்சேரியில்  2-ம் கட்ட தேர்தலாக ஏப்ரல் 18ஆம் தேதி 39 பாராளுமன்ற தொகுதிகளுக்கும், 18 சட்டமன்ற தொகுதிகளுக்கு இடைத்தேர்தலும் நடந்து முடிந்தது. இதில் வேலூர் நாடாளுமன்ற தொகுதியில் பணப்பட்டுவாடா காரணமாக தேர்தலை தேர்தல் ஆணையம் ரத்து செய்தது. இந்த நிலையில் வருகிற மே 19ஆம் தேதி தமிழகத்தில் திருப்பரங்குன்றம், சூலூர், அரவக்குறிச்சி, ஓட்டப்பிடாரம் ஆகிய நான்கு தொகுதிகளில் இடைத்தேர்தல்  நடக்க இருக்கிறது. இதில் ஆட்சியை கைப்பற்ற அணைத்து கட்சிகளும் தீவிர பிரச்சாரம் மற்றும் கள பணிகளில் இறங்கி உள்ளனர். அணைத்து கட்சிகளும் தேர்தல் வேலைகளில் இறங்கி உள்ள நிலையில் அதிமுகவில் உட்கட்சி பூசல் காரணமாக கட்சி நிர்வாகிகள் மற்றும் தொண்டர்கள் யாரும் ஒத்துழைப்பு வழங்கவில்லை என்ற தகவல் பரவி வருகிறது.

இது பற்றி அதிமுக நிர்வாகிகளிடம் விசாரித்த போது  ஓ.பன்னீர்செல்வம் அதிமுகவில் இருந்து பிரிந்து வந்த போது அவருக்கு ஆதரவாக வந்த எம்.பி மற்றும் எம்.எல்.ஏ.க்களுக்கு சீட் மறுக்கப்பட்டதே காரணம் என்று கூறி வருகின்றனர். இதில் ஓபிஎஸ் பிரிந்து வந்தபோது அவருக்கு ஆதரவாக வந்த கோபாலகிருஷ்ணனுக்கும்,முத்துராமலிங்கதுக்கும் சீட் கிடைக்கும் என்ற நிலையில் ராஜன் செல்லப்பாவின் ஆதரவாளர்களுக்கு சீட் வழங்கியதில் கடும் அதிருப்தி அடைந்துள்ளனர். மேலும் ஒரு மாவட்ட செயலாளர் அவருக்கு வேண்டியவர்களுக்கு சீட் வாங்கி தருகிறார் இவர் அதிமுகவின் ஒருங்கி ணைப்பாளராக இருந்தும் அவரது ஆதரவாளர்களுக்கு சீட் வாங்கி தர முடியவில்லை என்று ஆதங்கப்பட்டுள்ளனர்.

இன்னும் சிலர் ஓ.பன்னீர்செல்வம் தனது மகனுக்கு எம்பி ‘சீட்’ வாங்குவதில் காட்டிய ஆர்வத்தை தங்களுக்கு சீட் பெற காட்டவில்லை என்றும் கூறியுள்ளனர். இதனால் இடைத்தேர்தல் பிரச்சாரத்தில் அதிருப்தியாளர்கள் சற்று ஒதுங்கியும், கடமைக்கும் பங்கேற்பதாக செய்திகள் வெளியாகி வருகின்றன. மேலும் சிலர் மே 23ஆம் தேதிக்கு பிறகு தேர்தல் முடிவை பொறுத்து திமுக மற்றும் தினகரன் கட்சிக்கு செல்லப் போவதாகவும் நெருங்கிய வட்டாரங்கள் கூறிவருகின்றனர்.


கேங் 35 குண்டர் கும்பலுடன் தொடர்பு!

(அலோர்ஸ்டார்) கேங் 35 குண்டர் கும்பல் நடவடிக்கைகளில் ஈடுபட்டதாகக் கூறப்படுவது தொடர் பில் இங்கு சுங்கைப்பட்டாணியிலுள்ள ஓர் இடைநிலைப் பள்ளி யின் 18 மாணவர்க ளுக்கு எதிராக போலீஸ் நேற்று 4 நாள் தடுப்புக் காவல் ஆணையைப் பெற்றுள்ளது. அவ்விவகாரத்தை புல னாய்வு செய்ய ஏதுவாக போலீ ஸுக்கு கூடுதல் அவகாசம் வழங்கும் வகையில் சுங்கைப் பட்டாணியிலுள்ள ஒரு நீதிமன்றம் நேற்று அந்த ஆணையை வழங்கியது.ஐயத்திற்குரிய அந்த 18 பேரும் 15க்கும் 17க்கும் இடைப் பட்ட வயதுடைய மாணவர்களா வர். சம்பந்தப்பட்ட குண்டர் கும் பலுடன் தொடர்பிருப்பதாகக் கூறப்படுவது தொடர்பில் இடை நிலைப்பள்ளி முன்னாள் மாணவர்கள் மூவருக்கு எதிராக போலீஸ் கடந்த வியாழன் முதல் வரும் ஞாயிறு வரையான தடுப்புக் காவல் ஆணையைப் பெற்றது.கடந்த மே 3இல் ஒரு நிகழ் வைக் கொண்டாடி கேக் வெட்டும் அக்குழுவின் படங்கள் வேகமாக வெளியானதை யடுத்து கெடா போலீஸ் அந்த 21 பேரையும் பிடித்தது. சம்பந்தப்பட்ட நிகழ்வு கேங் 35 குண்டர் கும்பல் தொடர்புடை யது எனக் கூறப்படுகிறது. அவர்களிடம் சிறப்பு நாளில் (3.5.2017) நடத்திய கொண் டாட்டத்திற்காக அவர்கள் தடுத்து வைக்கப்பட்டனர்.அவர்கள் 1966ஆம் ஆண்டு குண்டர் கும்பல் தடைச்சட்டம் பிரிவு 52இன் கீழ் புலனாய்வு செய்யப்படவுள்ளதாகவும் தெரிவிக்கப்பட்டுள்ளது.


சிறைச்சாலைகளில் கைதிகளின் மரணங்கள் அதிகரிப்பு!

சிறைச்சாலைகளில் கைதிகளின் மரணங்கள் அதிகரித்துவருகின்ற நிலையில் அவர்களின் உடல்நிலை பாதுகாப் பிற்கு அச்சுறுத்தல் ஏற்பட்டுள்ளதாக அஞ்சப்படுகிறது. நாட்டில் உள்ள 35 சிறைச்சாலைகளில் 52,150 கைதிகள் அடைத்து வைக்கப்பட்டுள்ளனர். சிறைச்சாலைகளில் நிகழும் மரணங்கள் தடுக்கப்பட வேண்டுமானால் சிறைச்சாலைகளின் பலவீனங்கள் களையப்பட்டு, விதி முறை கள் மறுசீரமைப்பு செய்யப்பட வேண்டும். அதற்கு அரச விசாரணைக்குழு ஒன்று அமைப்பதே சரியான தீர்வாக இருக்க முடியும் என்று பரிந்துரைக்கப்பட்டுள்ளது. மலேசிய சிறைச்சாலைகளில் கைதிகள், அடித்து துன்புறுத்தப்படுகின்றனர்.மனிதாபிமானமற்ற முறையில் அவர்கள் நடத்தப்படுகின்றனர். அவர்கள் கவனிக்கப்படும் முறை, தரம் தாழ்ந்துள்ளது. இவற்றையெல்லாம் களைவதற்கு அரச விசாரணைக்குழு ஒன்று அமைக்கப்பட்டு விசாரணை செய்யப்படவில்லை என்றால் கைதி களின் பாதுகாப்புக்கு உத்தரவாதம் இல்லாமல் போய்விடும். நீதித்துறையும் தனது கடமையிலிருந்து விலகி யதாக பொருள்படும் என்று கூட்டரசு நீதிமன்றத்திற்கு அனுப்பி வைக்கப்பட்டுள்ள மேல்முறையீட்டு வழக்கு ஒன்றில் இந்தப் பரிந்துரை செய்யப்பட்டுள்ளது. தேசநிந்தனை வழக்கில் இரண்டரை ஆண்டு சிறைத்தண்டனையை காஜாங் சிறைச்சாலையில் அனுபவித்த ஹிண்ட்ராப் முன்னோடி தலைவரும் மனித உரிமை போராட்டவாதியுமான பி. உதயகுமார், காஜாங் சிறைச் சாலையில் கைதிகளுக்கு எதிராக இழைக்கப்படும் அநீதி குறித்து அந்த சிறைச்சாலைக்கு எதிராக தொடுத்துள்ள பொது நல வழக்கு உயர்நீதிமன்றம் மற்றும் அப்பீல் நீதிமன்றத்தில் தள்ளுபடி செய்யப்பட்டுள்ளது. அதன் தீர்ப்பை எதிர்த்து அவர் செய்து கொண்ட மேல்முறையீட்டு மனு இன்று வியாழக்கிழமை 2-3-2017 கூட்டரசு நீதிமன்றதில் விசாரணைக்கு வருகிறது. இந்நிலையில் கூட்டரசு நீதிமன்றத்திற்கு அனுப்பிவைத்துள்ள தனது வாதத்தொகுப்பில் உதயகுமார் மேற்கண்டவாறு கூறியுள்ளார்.1995 ஆம் ஆண்டு சிறைச்சாலை சட்டம், குற்றவியல் சட்டம் பிரிவு 307 மற்றும் சிறைச் சாலைகளில் கட்டாயம் வழங்கப்பட வேண்டிய ஐ.நாவின் குறைந்த பட்ச உபசரணை முறை மீதான விதிமுறைகளை அவர் மேற்கோள் காட்டியுள்ளார். தாம் காஜாங் சிறைச்சாலையில் தண்டனை அனுபவித்த காலத்தில் கைதிகள் மிக மோசமாக நடத்தப்பட்டதை கண்கூடாக பார்த்ததை அடிப்படையாகக் கொண்டு பொது நலன் கருதி இந்த வழக்கை தொடுத்து இருப்பதையும் அவர் சுட்டிக்காட்டினார். காஜாங் சிறைச்சாலையில் ஒரு நக வெட்டியை 500 பேர் பகிர்ந்து கொள்ளும் அவலம் ஏற்பட்டுள்ளது. முடிவெட்டுவதற்கு ஒரு மிஷினை 500 பேர் பயன்படுத்தும் கொடூ ரம் நிகழ்ந்து வருகிறது. பல் துலக்கும் ஒரு பிரஸ், சிறிய பற்பசை, குளிப்பதற்கு ஒரு சிறு சோப்பு ஆகியவற்றை கைதி கூடத்தில் இருக் கக் கூடிய 4 கைதிகள் பகிர்ந்துகொண்டு, மூன்று மாதம் பயன்படுத்த வேண்டும். காஜாங் சிறைச்சாலையில் இருக் கக் கூடிய மொத்த கைதிகளில் மூன்றில் ஒரு பகுதியினர் அனுதினமும தோல் வியாதியினால் அவதியுற்று வருகின்றனர். ஒவ்வொரு நாளும் அலறித் துடிக் கின்றனர். ஒரு நக வெட்டியை 500 பேர் பயன்படுத்தும் நிலையில் அவர்கள் தங்களின் நகங்களை வெட்டிக்கொள்வதற்கு போதுமான கால அளவு இல்லாத நிலையில் அடித்து துன்புறுத்தப்படுகின் றனர். ஒரு முடி வெட்டும் மிஷினை 500 பேர் பயன்படுத்தும் போது, முடி குட்டையாக வெட்டும் சமயத்தில், தலையில் காயங்கள் ஏற்பட்டு ரத்தம் வடிகின்றது. இதில் எய்ட்ஸ் நோய்கொண்ட கைதிகளும் அடங்குவர். இவ்வாறு பயன்படுத்தப்படும்போது கல்லீரல் அழற்சி என்று சொல்லக்கூடிய ஹெப்பர்டைஸ் பி நோய் படுவேகத்தில் கைதிகளிடம் பரவுகின்றது. இதனால் கைதிகளுக்கு உரிய சிகிச்சை அளிக்கப்படாமல் நோய் முற்றியப் பின்னரே சிகிச்சை அளிக்கப்படும் போது மரணங்கள் நிகழ்கின்றன. சுகாதாரமற்ற சூழல் நிகழ்வதால் மூன்றில் ஒரு பகுதி கைதிகள், தோல்வி யாதிக்கு ஆளாகின்றனர். அதிலும் அந்த நோய் மர்ம உறுப்பில் பரவும் போது, கைதிகளின் நிலையை வார்டர்கள் கண்டுகொள்வதே இல்லை. வேதனையை தாங்கிக்கொள்ள முடி யாமல் அலறித் துடிக்கின்றனர். இதில் நம்பிக்கை மோசடி வழங்கில் சம்பந்தப்பட்டு இருந்த வழக்கறிஞர் ஜோன் கொன்சியம் (வயது 49) என் பவர் தன்னுடன் லண்டனில் சட்டக் கல்வி பயின்றவர். அவர் காஜாங் சிறைச்சாலையில் அனுமதிக்கப்பட்ட பிறகு அவருக்கு மரணம் நிகழ்ந்து இருக்கிறது என்று அறிவிக்கப்பட்டுள்ளது. ஒரு வழக்கறிஞருக்கே பாதுகாப்பு இல்லை என்றால் மற்ற கைதிகளுக்கு எவ்வாறு காஜாங் சிறைச்சாலை பாதுகாப்பு அளிக்கப் போகிறது என்று உதயகுமார் தனது மனுவில் கேள்வி எழுப்பியுள்ளார். தண்டனை அனுபவிக்கும் கைதிகளின் நிலை குறித்து அவர்கள் வார்டன்களிடம் முறையிட்டால் நானா உங் களை இங்கு வரச்சொன்னேன் என்று தங்களுக்குள் உள்ள பொறுப்பை உணராமலேயே தட்டிக்கழித்து வரு கின்றனர் என்று உதயகுமார் சுட்டிக்காட்டியுள்ளார். காஜாங் சிறைச்சாலை மட்டுமல்ல. நாட்டில் உள்ள 35 சிறைச்சாலைகளில் உள்ள கைதி களை பாதுகாக்க வேண்டுமானால் கீழ்க்கண்ட பரிந்துரைகள் அமல்படுத்தப்பட வேண்டும் என்று உதயகுமார் பரிந்துரைத்துள்ளார். * சிறைச்சாலைகளின் நடைமுறையை கண்டறிய அரச விசாரணைக் குழு ஒன்று அமைக் கப்பட வேண்டும். * பொது மக்களை போல நியாயமான மருத்துவ வசதிகள் வழங்கப்பட வேண்டும். * அதிகாரிகளிடம் பேசும் போது. சிலிப்பரை கழற்றி விட்டு, தரையில் உட்கார்ந்து பேச வேண்டும் என்ற நடை முறைக்குப் பதிலாக அவர்கள் நாற்காலியில் அமர்வதற்கு அனுமதிக்கப்பட வேண்டும். * கைதிகளுக்கு ஒரு சீருடை மட்டுமே வழங்கப்படுகிறது. அவர்கள் அந்த சீருடையை துவைத்து காய வைக்கும் வரையில் நிர்வாணமாக இருக்க வேண்டும். இது தவிர்க்கப் பட்டு மாற்று சீருடை வழங்கப்பட வேண்டும். *10 து 10 அடி அளவை கொண்ட சிறைச்சாலை அறையில் காற்றோட் டம் இல்லை. எந்தவொரு தடுப்பும் இல்லாமல் ஒருவர் அதற்குள்ளே இயற்கை உபாதையை கழிக்க வேண்டும். இது தடுப்பு அறை செய்யப் பட்டு மாற்றி அமைக்கப்பட வேண்டும். *பல ஆண்டுகளாக சுத்தம் செய்யப்படாமல் இருக்கும் காவல் அறை தூய்மைப்படுத்தப்பட வேண்டும். *கைதிகளுக்கு எளிதாக பரவக்கூடிய காச நோய் கட்டுப்படுத்தப்பட வேண்டும். *கைதிகள் போதைப்பொருள் அல்லது புகையிலையை தங்கள் வசம் கொண்டுள்ளார்களா? என்பதை சோதனை செய்வதற்கு பலரின் முன்னிலையில் ஒவ்வொரு கைதியும் நிர்வாணமாக்கப்பட்டு பிட்டத்தை விரித்துப் பார்த்து சோதனை செய்யும் வார்டன்களின் பாலியல் துன்புறுத்து நிறுத்தப்பட வேண்டும். *நான்கு முறை ஜ.செ.க.வின் நெகிரி செம்பிலான் சட்டமன்ற உறுப்பினராக இருந்து, நம்பிக்கை மோசடி வழக்கில் தண்டனை பெற்ற வழக்கறிஞர் குப்புசாமி பலரின் முன்னிலையில் நிர்வாணப்படுத்தப்பட்டு அவரின் பிட்டத்தை சோதனை செய்துள்ளனர். இது போன்ற மனிதாபிமானமற்ற செயல் உடனடியாக நிறுத்தப்பட வேண்டும். *ஒவ்வொரு நாளும் கைதிகள் பிரம்பினால் அடிக்கப்படுவது, சிறை வளாகத்தை சுற்றி ஓடி வரும்படி பணிப்பது போன்ற சித்ரவதைகள் நிறுத்தப்பட வேண்டும். * பல நாடுகளில் ரத்து செய்யப்பட்ட தூக்குத்தண்டனை நமது நாட்டிலும் ரத்து செய்யப்பட வேண்டும. இது போன்ற கொடுமைகள் கைதிகளுக்கு எதிராக பிரயோகிக்கப்படுவதை காஜாங் சிறைச்சலை உடனடியாக நிறுத்தப்பட வேண்டும். இதற்கு ஒரே தீர்வு அரச விசாரணை ஆணையம் அமைப்பதுதான் என்று கூட்டரசு நீதி மன்றதிற்கு அனுப்பி வைத்துள்ள மனுவில் உதயகுமார் இவ்வாறு குறிப்பிட்டுள்ளார். இவ்வழக்கின் தீர்ப்பு இன்று கூறப்படுகிறது.


எனக்கு 2 ஆண்டுகள் போதாது. -பிரதமர் துன் டாக்டர் மகாதீர் முகமட்.

கோலாலம்பூர்,

நாட்டை மீண்டும் சரியான பாதையில் இட்டுச்செல்வதற்கு தமக்கு ஈராண்டுகள் போதாது என்று கூறுகிறார் பிரதமர் துன் டாக்டர் மகாதீர் முகமட்.இந்த ஈராண்டுகள் அவகாசம் என்பது பிரதமரின் ஆரம்பக் கட்ட முடிவாகும். இரண்டாண்டுகள் முடிந்ததும் பிரதமர் பொறுப்பை டத்தோ ஸ்ரீ அன்வார் இப்ராஹி மிடம் ஒப்படைப் பதாக ஏற்பாடு செய்யப்பட்டிருந்தது.

Read More: Malaysia Nanban Tamil Daily on
 27.8.2018


வடமாகாண முதல்வரின் எச்சரிக்கை!

இலங்கையின் வடக்க்குப் பிரதேசத்தில் ஏற்பட்டுள்ள நெருக்கடியான நிலையை கட்டுப்படுத்த இராணுவம் மற்றும் போலிஸாரின் உதவியை பெற வேண்டிய நிலை ஏற்படலாம் என முதலமைச்சர் சி.வி.விக்னேஸ்வரன் எச்சரித்துள்ளார். மக்கள் மத்தியில் ஏற்பட்டுள்ள எழுச்சியை வேறு திசையில் திருப்ப பலர் பல்வேறு நடவடிக்கைகளை மேற்கொண்டு வருவதாகவும் அவர் குறிப் பிட்டுள்ளார். தற்போதுள்ள அரசியல் நிலைமை தொடர்பாக மக்கள் தமது வௌிப்பாட்டை தௌிவுபடுத்தியுள்ளனர். அதற்கு நான் தலைவணங்கு கிறேன் என்றார் அவர். மேலும் பொதுமக்களை பொறுமை காக்கும்படி தாம் கேட்டுக்கொள்வதாகவும், உங்களின் எல்லைமீறிய போராட்டங்களைக் காரணம் காட்டி அரசு ஒடுக்குமுறைகளைக் கையாளலாம், எனவே அமைதியாக இருங்கள் என கேட்டுக்கொண்டுள்ளார்.


மக்கள் நலன் காப்பதில் மலேசிய நண்பன் ஒருபோதும் பின்வாங்காது!

இந்நாட்டு இந்தியர்களின் நலன் எந்த விதத்தில் பாதிக்கப்பட்டாலும் அதனை தட்டிக்கேட்கும் உரிமை, சக்தி, அதிகாரம் தங்களுக்கு இருப்பதை அவர்கள் உணர வேண்டும். குறிப்பாக, அரசாங்கத்திடமிருந்து தங்களுக்கென வழங்கப்படும் மானியங்களும், உதவித் தொகைகளும், நிதி ஒதுக்கீடுகளும் முறையாக தங்களுக்கு வந்து சேர்கின்றதா என்பதை அவர்கள் தெரிந்து கொள்ள வேண்டும். காரணம் இது அவர்களின் உரிமை என்று கூறுகிறார் மலேசிய நண்பன் நிர்வாக இயக்குநர் டத்தோ ஷாபி ஜமான். ஆளும் தேசிய முன்னணி அரசாங்கமும் எதிர்க்கட்சி வசமுள்ள அரசாங்கமும் இந்நாட்டு இந்தியர்களுக்காக அதிகமான நிதி ஒதுக்கீடுகள் வழங்கி வருவதை நாம் மறுக்க முடியாது. ஆனால், அவை முறையாக அவர்களைச் சென்றடைகிறதா என்பதுதான் இங்கு கேள்வி. மலேசிய ஊழல் தடுப்பு ஆணையத்துடன் (எம்.ஏ.சி.சி) இன்று தனது பயணத்தை தொடங்கியிருக்கும் மலேசிய நண்பன் யாருக்கும் அஞ்சாமல் மக்களின் நலனுக்காக தொடர்ந்து போராடும் என்று அவர் திட்டவட்டமாகக் கூறினார். எம்.ஏ.சி.சி. நாடு முழுவதும் மேற்கொள்ளும் 3ஜே, கெரா ஊழல் எதிர்ப்புப் போராட்டத்தின் உச்சக்கட்டமாக நேற்றிரவு மலேசிய நண்பன் வளாகத்தில் அவ்வியக்கத்தின் தொடக்க நிகழ்வு நடைபெற்றது. மலேசிய நண்பனுடன் கைகோர்த்து எம்.ஏ.சி.சி. இந்த அதிரடி இயக்கத்தை தொடங்கியுள்ளது.நேற்று நடைபெற்ற இந்நிகழ்வில் எம்.ஏ.சி.சி. தலைமை ஆணையர் டத்தோ ஸுல்கிப்ளி அஹ்மட் உட்பட அதன் மேல்மட்ட அதிகாரிகள் பலரும் கலந்து கொண்டனர். இதில் வரவேற்புரை நிகழ்த்திய டத்தோ ஷாபி ஜமான் மேலும் பேசுகையில்: மக்கள் நிதி நேர்மையான வகையில் சென்று சேர வேண்டும் என்பதை உறுதிசெய்வதில் மலேசிய நண்பன் அதன் அர்ப்பணிப்பை தொடரும். மலேசிய இந்தியர்களுக்கு இதுதான் இப்போதைக்கு மிகவும் முக்கியமான விஷயம். காரணம், நடுத்தர மற்றும் ஏழ்மை நிலைமையில் உள்ள இந்தியர்களுக்கு இது கைக்கொடுக்கிறது. இந்நாட்டு இந்தியர்கள் மேம்பட வேண்டு மானால், இன்றையச் சூழலை விட மேம்பட்ட நிலையை அவர்கள் அடைய வேண்டு மானால் அவர்களுக்கு உரியதை நாம் வழங்கினால் மட்டுமே இது சாத்தியமாகும். எம்.ஏ.சி.சி ஆணையருக்கு நான் நன்றி கூற விரும்புகிறேன். மலேசிய இந்தியர்கள் மத்தியில் ஒரு மாற்றம் ஏற்பட வேண்டும். அந்த மாற்றத்திற்கு நாம்தான் வித்திட வேண்டும். இந்த மாற்றத்தை ஏற்படுத்தும் கடமையிலிருந்து மலேசிய நண்பன் என்றுமே தடம் மாறாது.இன்று மற்ற இனத்தவருடன் ஒப்பிடு மேயானால், பொரு ளாதாரம், மேம்பாடு, கல்வி என பல்வேறு நிலையிலும் இந் நாட்டு இந்தியர்கள் பின்தங்கியே இருக் கின்றனர். அவர்க ளுக்கு உதவும் வகையில், அனைத்து நிதியுதவிகளும் அவர்களைச் சென்ற டைவதையும், அத னால் மக்கள் பயன டைவதையும் உறுதி செய்ய சிறப்பு நடவடிக்கை வாரியம் ஒன்றை அமைப்பது அவசியமாகும். இந்த இலக்கை நோக்கி எம்.ஏ.சி.சி- யுடன் மலேசிய நண் பன் என்றும் ஒத்து ழைக்கும் என்று டத்தோ ஷாபி நம் பிக்கை தெரிவித்தார். இந்நிகழ்ச்சியில், புக்கிட் அமான் வர்த் தகக் குற்றவியல் பிரிவின் போலீஸ் ஆணையர் டத்தோ ஏ.தெய்வீகன், மிம் கோய்ன் தலைவர் டத்தோ ஜமாருல் கான், ம.இ.கா உத வித் தலைவர் டத்தோ டி.மோகன், டத்தோ ஜவாஹர் அலி, பிரெஸ்மா தலைவர் அயூப் கான் ஆகியோர் உட்பட நாடு முழுவதுமிருந்து பிரமுகர் களும், பொதுமக்களும், அரசு சாரா இயக்கங்களின் தலைவர்களும், பிரதிநிதிகளும் கலந்து கொண்டனர்.


சீனாவில் லிப்ட் அறுந்து விழுந்து 11 பேர் பலி

பெய்ஜிங்,

சீனாவில் அடுக்குமாடி கட்டடத்தில் லிப்டின் கேபிள் திடீரென அறுந்து விழுந்து விபத்துக்குள்ளானதில் 11 பேர் சம்பவ இடத்திலேயே  உயிர் இழந்தனர். சீனாவின் ஹேபேய் மாகாணத்தில் உள்ள ஹெங்சூய் நகரில் அடுக்குமாடி கட்டடம் கட்டப்பட்டு வருகிறது. இங்கு நேற்று காலை ஏராளமான தொழிலா ளர்கள் வழக்கமான பணியில் ஈடுபட்டிருந்தனர். தொழிலாளர்கள் சிலர் கட்டடத்தின் மேல் பகுதியில் இருந்து லிப்டில் கீழே இறங்கி கொண்டிருந்தனர். அப்போது சற்றும் எதிர்பாராத வகையில் லிப்டின் கேபிள் திடீரென அறுந்தது.

Read More: Malaysia Nanban Tamil Daily on 27.4.2019


உலக சாதனையை நோக்கி மாய வித்தகன் விக்கி

மாயாஜாலத் துறையில் தனக்கென ஒரு பெயரை பதிக்க எண்ணம் கொண்டுள்ள மாயவித்தகன் விக்கி மலேசிய ரீதியில் யாரும் இதுவரை செய்யாத சாதனை யைப் படைத்துள்ளார். மலேசியாவிலேயே எந்தவொரு மாயவித்தகரும் செய்யாத ஓர் அதிசயத்தை இவர் கடந்த ஞாயிற்றுக்கிழமை இரவு சுங்கை புவாயா அஸ்லி கம்பத்தில் புரிந்துள்ளார்.

இரும்பு சங்கிலியால் கட்டப்பட்டு, 12 பூட்டுகள் போடப்பட்ட நிலையில் சவப்பெட்டிக்குள் விக்கி அடைக்கப்பட்டார். சவப்பெட்டியின் மீது ஆணிகளும் அடிக்கப்பட்டன.  அதன் பின்னர் சவப்பெட்டியின் மேல் கற்கள் நிறைந்த மண் கொட்டப்பட்டது.

சவப்பெட்டிக்குள் 2 நிமிடம் மட்டுமே விக்கியால் இருக்க முடியும் என மருத்துவர்கள் கூறியுள்ளனர். இப்படி பல சவால்கள் நிறைந்த சாகசத்தில் இவர் வெற்றியடைவாரா என அங்கு கூடியிருந்த மக்களிடையே பரபரப்பு ஏற்பட்டது. விக்கியின் இந்த சாகசத்தை நேரில் காண இருள் சூழ்ந்த இடம் என்றும் பாராமல் பிள்ளைகளுடன்  300க்கும் மேற்பட்ட பொதுமக்கள் அங்கு கூடியிருந்தனர். மழைக் காரணமாக அவ்விடம்  சேரும் சகதியுமாக இருந்தது.

விக்கியுடன் இருந்த அவரின் மனைவி மற்றும் பெற்றோர், விக்கி இந்த சாகசத்தை வெற்றிகரமாக முடித்துக்கொண்டு சவப்பெட்டிக்குள் இருந்து உயிருடன் திரும்பி வருவார் என்ற நம்பிக்கையில்  இருந்தாலும் சாகசத்தை புரிவதற்கான நேரம் நெருங்க நெருங்க விக்கியின் குடும்பத்தாரின் கண்க ளில் கண்ணீர் வழியத் தொடங்கியது. இந்த காட்சியை கண்ட விக்கியும் கண் கலங்கினார்

குடும்பம், உயிரை பணயம் வைக்கும் சாகசம், மீண்டும் உயிருடன் திரும்புவேனா என்ற பல குழப்பத்துடன் விக்கி அங்கு தோண்டி வைக்கப்பட்டிருந்த 6 அடி குழியை தொட்டு வணங்கி விட்டு சாகசத்தை புரிய குழிக்குள் இறங்கினார்.

விக்கியின் உடலில் கட்டவிருந்த இரும்பு சங்கிலியையும் அதில் பொருத்தப்பட்டிருந்த பூட்டுகளும் உண்மையானவையா என்பதை சோதனை செய்ய       பொதுமக்களிலிருந்து ஒரு பிரதிநிதி அழைக்கப்பட்டு அதனை சோதனை செய்து உறுதி செய்தார்.கைகளையும் கால்களையும் தாராளமாக அசைக்க முடியாத வகையில் இரும்பு சங்கிலி அவரின் உடலில் பிணைக்கப்பட்டது. உடலில் பிணைக்கப்பட்ட இரும்பு சங்கிலியுடன் அவர் சுற்றியுள்ளவர்களை வணங்கிவிட்டு சவப்பெட்டிக்குள் படுத்தார்.           சவப்பெட்டியின் கதவு மூடப்பட்டதுடன் ஆணிகளும் அடிக்கப்பட்டன. குழிக்கு முன்னால்          பொருத்தப்பட்டிருந்த திரையில் இரண்டு நிமிடத்திலிருந்து நிமிடம் குறைக்கப்பட்டுக் கொண்டே வந்தது.

இரண்டு நிமிடமே வழங்கப்பட்ட பட்சத்தில் 14 விநாடிகளில் நேரம் நிறுத்தப்பட்டது. இருந்தபோதும் சவப்பெட்டியில் எந்தவித அசைவும் இல்லை. அங்கு பரபரப்பு ஏற்பட்டது. சவப்பெட்டியை உடைத்து விக்கியை அங்குள்ளவர்கள் காப்பாற்றுவார்கள் என நினைத்துக் கொண்டிருந்த வேளையில், கூடுதலாக மண் குழிக்குள் கொட்டப்பட்டது பெரும் அதிர்ச்சியை   ஏற்படுத்தியது. அங்கு கூடியிருந்தவர்களின் பார்வை சவப்பெட்டியின் மீது இருந்த வேளையில் விக்கி மற்றொரு இடத்திலிருந்து வெளியே வந்ததுடன் மக்கள் மத்தியில் மண்டியிட்டு வணங்கியதை கண்டு அங்கு கூடியிருந்தவர்கள் மகிழ்ச்சியால் ஆரவாரமாக கோஷமிட்டனர்.

பலரும் அவரை கட்டித் தழுவி பாராட்டுதலை தெரிவித்துக் கொண்டனர். அதன் பின்னர் அவருடன் புகைப்படம் எடுத்துக் கொள்ளும் வாய்ப்பு அங்கு வந்தி ருந்தவர்களுக்கு வழங்கப்பட்டது. அவரின் இந்த கற்பனைக்கும் அப்பாற்பட்ட சாகசம் அங்குள்ளவர்களை கவர்ந்ததுடன் குழப்பத்தையும் ஏற்படுத்தியது என்றுதான் கூற வேண்டும்.

மக்கள் மத்தியில் பேசிய விக்கி, இந்த சாகசம் ஒரு சாதனை அல்ல         அடுத்தக் கட்டத்திற்கு நான் செல்வதற்கான ஒரு படிதான். இதற்காக நான் 6 மாதம் பயிற்சியை மேற்கொண்டேன். அதுமட்டுமின்றி, இந்த வெற்றி எனது வெற்றியல்ல மலேசியர்களின் வெற்றி, மலேசியர்களாலும் மாயாஜாலத் துறையில் உலகம் தரம் நிறைந்த சாகசங்களை வழங்க முடியும் என்பதனை இச்சாதனை உறுதிப்படுத்தியுள்ளது என்றார்.

இதனை தொடர்ந்து நெருப்பில் சாகசம் புரிய தாம் எண்ணம் கொண்டுள்ளதாக குறிப்பிட்ட அவர், அதற்கான பயிற்சிகளை மேற்கொள்ளவுள் ளதாகவும் கூறினார்.மாயாஜாலத் துறையில் உலகப்புகழ் பெற்ற டேவிட் பிலேய்ன், டேவிட் கோபர்பீல்ட் போன்றவர்களுக்கு நிகரான சாகசங்களை புரிய விக்கி எண்ணம் கொண்டுள்ளார்.

ஐஸ் பெட்டிக்குள் 64 மணிநேரம் உணவின்றி டேவிட் பிலேய்ன் சாகசம் புரிந்தார். அவரது அந்த சாகசத்தை உக்ரைன் நாட்டைச் சேர்ந்த ஒருவர் 66 மணிநேரம் ஐஸ் பெட்டிக்குள் இருந்து முறியடித்தார். இந்த உலக சாதனையை முறியடிக்க விக்கி ஐஸ் பெட்டிக்குள் 69  மணிநேரம், முடிந்தால் 3 நாட்கள் உணவின்றி இருக்கவுள்ளார். இச்சாதனையை அவர் செய்து முடித்தால் உலக சாதனையாளர் புத்தகத்தில் விக்கியின் பெயரும் இடம் பெறும் என்பது குறிப்பிடத்தக்கது.

விக்கியை பற்றி...

மாயவித்தகன் என அடையா ளத்தை கொண்ட விக்கியின் முழுப்பெயர் விக்னேஸ்வரன் த/பெ அழகு என்பதாகும். இவர் தன் ஆரம்பக்கல்வியை செந்தூ லிலுள்ள ஸ்ரீ தண்டாயுதபாணி தேசிய பள்ளியில் தொடங்கி இடைநிலைக்கல்வியை மெக்ஸ்வெல்  இடைநிலை பள்ளியில் பயின்றுள்ளார்.

பள்ளியில் பயிலும் காலத்திலேயே மாயாஜாலத் துறையில் விக்கிக்கு அதிக ஆர்வம் இருந்துள்ளது. எஸ்.பி.எம் தேர்வை முடித்த பின்னர் கிளந்தான் மாநிலத்தில் நடைபெற்ற மாய வித்தை நிகழ்ச்சிக்கு சென்ற பின்னர் அத்துறையில் ஈடுபட வேண்டும் என்ற எண்ணம் விக்கிக்கு மீண்டும் தோன்றி யுள்ளது.

ஆகையால் தனது ஆசையை தன் பெற்றோரிடம் கூறிய விக்கிக்கு அவர்களிடமிருந்து நல்ல வரவேற்பும் ஆதரவும் கிடைத்துள்ளது. பெற்றோரின் ஆசீர்வாதத்துடன் விக்கி மாயாஜால கல்வியை தாய்லாந்து, பெங்கோங்கிலுள்ள இண்டர்நேஷனல் மேஜிக் அகாடமியில் தொடர்ந்துள்ளார்.

அத்துறையில் மேற்கல்வியை முடித்த விக்கி அனுபவத்திற்காக மாய வித்தை நிகழ்ச்சியை நடத்த எண்ணியுள்ளார்.இருந்தபோதும் அவரின் திறமையை வெளிப்படுத்த அவருக்கு வாய்ப்பு கிடைக்கவில்லை.தொடர் முயற்சியில் கிளந்தான் மாநிலத்தில் நடைபெற்ற நிகழ்ச்சியில் இவர் கோமாளி (கிளாவ்ன்) வேடத்தில் வந்திருந்த மக்கள் மத்தியில் மாய வித்தைகளை வெளிப்படுத்தியுள்ளார்.

அதன் பின்னர் அவருக்கு வாய்ப்புகள் வர தொடங்கின. தனக்குள் உள்ள திறமைகளை வெளிப்படுத்தியதுடன் கூடுதல் அனுபவங்களையும் அவர் பெற்றார். இத்துறையில் மேலும் சாதிக்க வேண்டுமென பல புதிய, கற்பனைக்கு அப்பாற்பட்ட வித்தைகளை இவர் கற்றுக் கொள்ள தொடங்கினார். இப்படி பல திறமைகளை கொண்டு இவருக்கு ஆஸ்ட்ரோ வானவில்லில் மாய வித்தை நிகழ்ச்சியை நடத்த வாய்ப்பு கிடைத்தது. அந்த நிகழ்ச்சியில் தன் திற மைகளை வெளிக்கொணர செய்த விக்கி மலேசிய மக்கள் மத்தியில் பிரபலமானார்.

மாயாஜாலத் துறையில் சுமார் 11 ஆண்டு அனுபவம் கொண்ட விக்கியிடம் மறக்க முடியாத அனுபவத்தை பற்றி கேட்டபோது, ஒருமுறை தான் தலைநகரிலுள்ள பிரசித்திப் பெற்ற தங்கும் விடுதியில் நெருப்பில் மாயாஜால வித்தையை மேற்கொண்டபோது தற்செயலாக சட்டையில் தீப் பற்றிக் கொண்டது. அதனை கண்டவர்கள் நான் மாய  வித்தைதான் செய்வதாக எண்ணி கரகோஷமிட்டனர்.

ரசிகர்களின் மத்தியில் அதனை பொருட்படுத்தாமல் மேடையின் திரை மூடிய பின்னரே சட்டையில் ஏற்பட்ட தீயை நான் அணைத்தேன். இதனால் என் கையில் தீக் காயங்கள் ஏற்பட்டதை இப்பொழுது வரை மறக்க முடியாது என்றார்.விக்கியைபோல் இத்துறையில் ஆர்வம் கொண்ட இளைஞர்களுக்கு அவரால் முடிந்த உதவிகளை செய்ய அவர் தயாராக உள்ளார். இத்துறையில் இந்தியர்களின் ஈடுபாடு மிகக் குறைவாகத்தான் உள்ளது. இத்துறையிலும் நல்ல வருமானத்தை ஈட்டலாம் என்று கூறினார் விக்கி.


சபா மாநிலத்தில் ஊடுருவிய 9 தீவிரவாதிகளுக்கு மரணதண்டனை

புத்ரா ஜெயா, சபா, லஹாட் டத்துவினுள் 2013 ஆம் ஆண்டு ஆயுதமேந்தி ஊடுருவியதற்காக ஒன்பது பிலிப்பினோ தீவிரவாதிகளுக்கு மேல் முறையீட்டு நீதி மன்றம் நேற்று மரணதண்டனை விதித்தது. அவர்களுக்கு கடந்த ஆண்டு கோத்தா கினபாலு நீதிமன்றத்தால் வழங்கப்பட்ட ஆயுள் தண்டனையை மேல்முறை யீட்டு நீதி மன்றம் மரணதண்டனையாக அதிகரித்து தீர்ப்பளித்தது. ஆயுள் தண்டனையை எதிர்த்து மேல் முறையீடு செய்த அரசாங்கம், அந்த ஒன்பது ஆடவர்களும் மாமன்னருக்கு எதிராக போர் தொடுத்து இருப்பதாலும் பீனல்கோட் பிரிவு 121 இன் கீழ் இது ஒரு குற்றம் என்பதாலும் அவர்களுக்கு மரணதண்டனை விதிக்கும்படி கோரி இருந்தது. நாற்பத்திரெண்டு வயதிற்கும் 77 வயதிற்கும் இடைப்பட்ட அந்த பிலிப்பினோ ஆடவர்களுக்கு எதிரான இந்த ஏகமனதான தீர்ப்பை மூன்று பேரடங்கிய அமர்வுக்கு தலைமையேற்ற மேல் முறையீட்டு நீதிமன்ற நீதிபதி முகமட் ஸவாவிசாலே அறிவித்தார். அந்த ஒன்பது பேரும் தங்களுக்கு விதிக்கப் பட்டிருந்த ஆயுள் தண்டனையை எதிர்த்து முறையீடு செய்தனர். சுமார் 200 சூலு தீவிரவாதிகள் 2013 பிப்ரவரி 11 ஆம் தேதி சபாகடல் வழியாக நுழைந்து லஹாட் டத்துவில் தரையிறங்கினர்.


பிக் சுவிப் குலுக்கில் ஜேக்போட் பரிசு தொகை  வெ.20 லட்சமாக உயர்வு!

(ஈப்போ)நேற்று இங்குள்ள பேரா குதிரை பந்தய மையத்தில் நடைபெற்ற பிக் சுவிப் குலுக்கில் ஜேக்போட் பரிசு தொகை வெ.15 லட்சத்தை யாரும் வென் றிடாத பட்சத்தில் அதன் பரிசு தொகை வெ.20 லட்சமாக உயர்வு கண்டது. நேற்றைய குலுக்கில் முதல் பரிசான வெ.30 லட்சத்திற்கான குலுக்கு டிக்கெட் சிலாங்கூர் ஏஜெண்டால் விற்கப்பட்டது. இரண்டாவது பரிசான வெ.10 லட் சம் பரிசு தொகைக்கான குலுக்கு டிக்கெட் பகாங் ஏஜெண்டினாலும், மூன்றாவது பரிசான வெ.1 லட்சம் பரிசுத் தொகைக்கான குலுக்கு டிக்கெட் கோலா லம்பூர் ஏஜெண்டினாலும் விற்கப்பட்டது என்று அறிவிக்கப்பட்டது. அடுத்த குலுக்கு ஏப்.30ஆம் தேதி என்றும் அறிவிக்கப்பட்டது.அடுத்த குலுக்கில் ஜேக்போட் தொகையுடன் முதல் பரிசுடன் சேர்த்து வெ.50 லட்சத்தை வெல்லப் போகும் அதிர்ஷ்டசாலி யார் என்பதை உறுதி செய்ய தற்போது விற்பனையில் உள்ள பிக் சுவிப் குலுக்கு டிக்கெட்டை வாங்க முந்துங்கள்.


ஜொகூரின் போரஸ்ட் சிட்டி விவகாரம் எனது நிலைப்பாட்டில் மாற்றம் இருக்காது டாக்டர் மகாதீர் திட்�

கோலாலம்பூர், ஜன. 18- ஜொகூரின் போரஸ்ட் சிட்டி மீதான தனது நிலைப்பாடு ஜொகூர் ஆட்சியாளர் மேன்மை தங்கிய சுல்தான் இப்ராஹிம் இஸ்காண்டாருக்கு எதிரானதாக இருந்தாலும், அந்த நிலைப்பாட்டினை தான் தொடர்ந்து கடைப்பிடிக்கப் போவதாக முன்னாள் பிரதமர் துன் டாக்டர் மகாதீர் முகமட் கூறினார். போரஸ்ட் சிட்டி மேம்பாட்டுத் திட்டத்தை தொடர்ந்து குறை கூறி வரும் டாக்டர் மகாதீர், இந்தத் திட்டத்தால் பணம் நாட்டை விட்டு வெளியேறும் என்றும் இங்கு குடியேறும் ஆயிரக்கணக்கான அந்நிய தொழிலாளர்களுக்கு வெளிநாட்டு நிறுவனங்களில் வேலை வாய்ப்புகள் வழங்கப்படும் என்றும் கூறி வருகிறார். ஜொகூர்பாரு மேம்பாடு தொடர்பாக ஜொகூர் சுல்தான் எனக்கு சவால் விட்டிருப்பதாக கூறப்படுவது உண்மையா என எனக்கு தெரியவில்லை. சுல்தான் தெரிவித்த கருத்தை தி ஸ்டார் நாளிதழ் இவ்வாறு அர்த்தம் பட பிரசுரித்திருக்கலாம். எனக்கு சவால் விடுவதாக வெளியான செய்தியை சுல்தான் மறுக்காத வரையில், தி ஸ்டாரின் செய்தியை உண்மைதான் என நான் எடுத்துக் கொள்வேன். நான் ஓர் பாதகமான நிலையில் இருக்கிறேன் என்பதை ஒப்புக் கொள்கிறேன். என்னைப் பற்றி பொதுமக்கள் விரும்பியவாறு பேசட்டும். அவர்களது பேச்சுரிமையை நான் வரவேற்கிறேன். சுல்தானின் சவாலுக்கு பதிலளிப்பதால், நான் கைது செய்யப்பட்டு விசாரணை யின்றி சிறையில் அடைக்கப்பட மாட்டேன் என நான் நம்புகிறேன் என்று டாக்டர் மகாதீர் ஓர் அறிக்கையில் குறிப்பிட்டார். அவரது அறிக்கை தி ஸ்டார் ஆன்லைனில் வெளியிடப்பட்டது. அனைத்து பரிவர்த்தனைகளும் வெளிப்படையாக இருக்க வேண்டும். முதலீடுகள், தொழிலாளர் எண்ணிக்கை, அவர்கள் எந்த நாட்டைச் சேர்ந்தவர்கள் நிதி வழங்கும் வங்கிகள் போன்றவை தொடர்பான அனைத்து ஆவணங்களும் வெளியிடப்பட வேண்டும் என்று டாக்டர் மகாதீர் அரசாங்கத்தை கேட்டுக் கொண்டார். இதை நேர்மையான முறையில் செய்ய வேண்டும். எதுவும் மறைக்கப்படக் கூடாது. வெளியிடப்பட்ட அதிகாரப்பூர்வ ஆவணங்களை பார்வையிட டிரான்ஸ்பேரன்ஸி இண்டர்நேஷனலை அனுமதியுங்கள். அந்த ஆவணங்களின் உண்மைத்தன்மையை நிரூபிக்க அவற்றை மக்களின் பார்வைக்கு வையுங்கள் என்றார் அவர். நானே எதையும் செய்யவில்லை. புளும்பேர்க் பிரசுரித்த தகவலைதான் நான் ஒப்பித்தேன் என்றும் மகாதீர் கூறினார். ஆனால், புளும்பேர்க் தகவல் மறுக்கப்படாததும், அதற்கு எதிராக நடவடிக்கை எடுக்கப்படாததும் ஏன்? என்றார் அவர். புளும்பேர்க் கடந்தாண்டு நவம்பர் 22ஆம் தேதி பிரசுரித்தது என்ன? சீனாவைச் சேர்ந்த நிறுவனம் ஒன்று ஜொகூர்பாருவில் போரஸ்ட் சிட்டியை உருவாக்க விருக்கிறது. ஏழு லட்சம் பேர் அங்கு தங்கலாம். அந்தத் திட்டம் தொடர்பான சிறிய அளவிலான மாதிரி கட்டட அமைப்புகளைப் பார்வையிட சீன குடிமக்கள் ஏராளமானோர் வருகிறார்கள். போரஸ்ட் சிட்டியின் பெரும்பாலான சொத்துகளை அவர்கள் வாங்குவர் என்று புளும்பேர்க் தகவல் வெளியிட்டிருந்ததாக மகாதீர் விவரித்தார். ஜொகூர் மலாய்க்காரர்களும் சீனர்களும் இங்கு நிர்மாணிக்கப்படும் அப்பார்ட்மெண்ட் வீடுகளை வாங்குவார்களா என்பதில் எனக்கு சந்தேகமே. போரஸ்ட் சிட்டி போன்ற மேலும் 60 திட்டங்கள் மேற்கொள்ளப்படவிருப்பதாகவும், இந்தத் திட்டங்களின் மூலம் வழங்கப்படும் சொத்துகளை சீன குடிமக்களே வாங்கவிருப்பதாகவும் புளும்பேர் தெரிவித்ததாக டாக்டர் மகாதீர் கூறினார். ஜே பி போரஸ்ட் சிட்டியிலும் இதர 60 திட்டங்களிலும் 10 லட்சத்திற்கும் மேற்பட்ட அந்நியர்கள் வசிப்பர் என அவர் குறிப்பிட்டார். இந்த புதிய இடங்கள் ஒரு வெளிநாடாக மாறி விடாது. ஆனால், அந்த பகுதிகளில் மிகுதியான வெளிநாட்டினர் தங்கி இருப்பர். அவர்கள் நீண்ட காலம் இங்கேயே தங்கிவிட்டால் அவர்கள் மலேசிய குடிமக்களாக மாறும் தகுதியை பெறுவர் என்றும் அவர் தெரிவித்தார். அந்நிய நேரடி முதலீடுகளை தான் ஊக்குவிக்காதஆதையும் அவர் ஒப்புக் கொண்டார். கிழக்கை நோக்கும் கொள்கை என்பது கிழக்கு பகுதி நாடுகள் மலேசியாவில் நிலத்தை வாங்கி அதை மேம்படுத்தி வெளிநாட்டினருக்கு விற்பது என்பதல்ல என்று மகாதீர் விவரித்தார்.


விமானம் இயக்கப்படும் போது ஏற்படும் இரைச்சலை 70 சதவீதம் குறைத்து நாசா விஞ்ஞானிகள் சாதனை

வாஷிங்டன்:

விமானங்கள் இயக்கப்படும் போது ஏற்படும் இரைச்சலை 70 சதவிகிதம் குறைந்து நாசா விஞ்ஞானிகள் சாதனை படைத்துள்ளனர். விமானங்கள் இயக்க ப்படும் போது அதிக அளவிலான இரைச்சல் சத்தம் ஏற்படும். பொதுவாக வானில் பறக்கும் விமானத்தில் இருந்து வரும் ஒலியை நிலத்தில் இருந்தே கேட்கும் அளவிற்கு அதன் இறைச்சல் இருக்கும்.

இதையடுத்து விமான நிலையத்திற்கு அருகில் வசிப்பவர்கள் இந்த இரைச்சல் சத்தத்தினால் அதிக அளவில் பாதிப்படைகின்றனர். மேலும் விமானத்தில் செல்லும் பயணிகளுக்கும் இது பாதிப்பை ஏற்படுத்தும் வகையில் உள்ளது. இந்நிலையில், விமானம் இயக்கப்படும் போது ஏற்படும் இரைச்சல் ஒலியைக் குறைக்க அமெரிக்க விண்வெளி ஆராய்ச்சி மையம் நீண்ட காலமாக ஆராய்ச்சி மேற்கொண்டு வந்தது.
பல்வேறு சோதனைகளுக்குப் பின் தற்போது அந்த சோதனையில் குறிப்பிடத்தக்க வெற்றியை எட்டியுள்ளதாக நாசா நிறுவனம் தெரிவித்துள்ளது. நாசாவின் சோதனை விமானங்களில் நடத்தப்பட்ட பல்வேறு மாற்றங்களுக்குப் பின் அவை இயக்கப்பட்டபோது இரைச்சல் ஒலி 70 சதவிகிதம் குறைந்துள்ளதாகவும், இதற்காக விமான அமைப்பில் மூன்று தொழில்நுட்ப மாற்றங்களைச் செய்துள்ளதாகவும் விஞ்ஞானிகள் தெரிவித்துள்ளனர். இந்த அளவுக்கு விமானத்தின் இரைச்சல் குறைக்கப்படுவது விமான நிலையத்தின் சுற்றுவட்டாரப் பகுதிகளில் வசிக்கும் மக்களுக்கு இறைச்சல் ஏற்படாதவாறு இருக்கும் என்று அவர்கள் கூறியுள்ளனர்.


எடப்பாடியின் அதிரடி.. மிரண்டு போன தினகரன்!

சென்னை, குடியரசுத் தலைவர் தேர்தல் தொடர்பாக முதல்வர் எடப்பாடி பழனிச்சாமி எடுத்த நடவடிக்கையால் டிடிவி தினகரன் நடுங்கிப்போயுள்ளார். அதன் பின்னணி யார் என்ற தகவல் வெளியாகியுள்ளது. சசிகலா சிறையில் இருந்தாலும், அதிமுகவின் பொது செயலாளர் அவர்தான். பொதுக்குழுவால் அங்கீகரிக்கப்பட்டிருப்பதால் தற்காலிக பொ.செ.எனினும் அவர் தான் அதிகாரம் படைத்தவர். பொ.செ.பதவியை எதிர்த்து தேர்தல் ஆனையத்தில் கொடுக்கப்பட்ட புகாரில் முடிவு இன்னும் அறிவிக்கப்படாத நிலையில் சசியின் அதிகாரம் கட்சி ரீதியாக செல்லுபடியாகும் என்றே அதிமுக வழக்கறிஞர்கள் கூறுகின்றனர். அந்த வகையில், கட்சியில் எடுக்கப்படும் நடவடிக்கைகள், கொள்கை சார்ந்த விசயங்களில் கட்சியின் நிலைப்பாடு குறித்த முடிவுகள் என அனைத்தை யும் கட்டுப்படுத்தும் அதிகாரம் சசிக்கு உண்டு. அதேபோல, அவர் செயல்படாத சூழலில் துணை பொதுச்செயலாளருக்கு உண்டு. பொ.செ.சின். அனுமதி யோடு து.பொ.செ.செயல்பட முடியும். குடியரசு தேர்தலில் அதிமுகவின் நிலை குறித்து சசி அல்லது தினகரன் தான் அறிவிக்க வேண்டும். ஆனால், பா.ஜ.க.வை அதிமுக ஆதரிக்கிறது என எடப்பாடி அறிவித்தார். சசியின் உத்தரவுபடி அறிவிக்கப்பட்டது என எடப்பாடி தரப்பில் சிலர் சொன்னாலும் அதில் உண்மையில்லை. தன்னிச்சையாகத் தான் அறிவித்தார் எடப்பாடி. மோடி கொடுத்த தைரியம் தான் அவரை அறிவிக்க வைத்தது என்கிறார்கள் அவரது அமைச்சரவை சகாக்கள். எடப்பாடியை தொடர்புகொண்டு அதிமுக ஆதரவைக் கேட்ட மோடியிடம், சசிகலாவிடம் கேட்டுவிட்டு அறிவிக்கலாமா? என கேட்டிருக்கிறார் எடப்பாடி. அதற்கு, அதை நாங்கள் பார்த்துக் கொள்கிறோம். கட்சிக்கும் ஆட்சிக்கும் இப்போது நீங்கள் தான். ஸோ...நீங்களே அறிவித்துவிடுங்கள் என அட்வைஸ் பண்ணியுள்ளார். அதனைத் தொடர்ந்துதான் துணிச்சல் பெற்றவராக அதிரடியாக அறிவித்தார். எடப்பாடியின் அறிவிப்புக்கு பின்னால் மோடி கொடுத்த துணிச்சல் தான் இருக்கிறது என்கின்றனர் அதிமுகவினர். ஆதரவை கேட்ட மோடி, டெல்லிக்கு வர வேண்டும் எனவும் கட்டளையிட்டார் என்கிறார்கள். எடப்பாடியின் இந்த அதிரடி கண்டு தினகரன் மிரண்டு போனார். இதையடுத்துதான் தனது ஆதரவு எம்.எல்.ஏ.க்களை அழைத்து ஆலோசனை சீன் போட்டதுடன், வெற்றிவேலை விட்டு, எடப்பாடிக்கு அதிகாரமில்லை என சொல்லவைத்தார் என்கிறார்கள் விவரம் அறிந்தவர்கள்.


பக்காத்தான் ஹராப்பான் 112 க்கும் அதிகமான நாடாளுமன்றத் தொகுதிகள்

கோலாலம்பூர்,

நேற்று நடைபெற்று முடிந்த நாட்டின் 14 ஆவது பொதுத் தேர்தலில் தமது தலைமையிலான பக்காத்தான் ஹராப்பான் 112 க்கும் அதிகமான நாடாளுமன்றத் தொகுதிகளை  வென்று மத்திய  அரசாங்கத்தை கைப்பற்றும் தகுதியை  பெற்று விட்டதாக அந்த கூட்டணியின் தலைவர் துன் டாக்டர் மகாதீர் முகமட் நேற்று அறிவித்தார். எனினும்  அந்த தொகுதிகளின் வெற்றி குறித்து தேர்தல்  ஆணையம் கையெழுத்து இட மறுத்திருப்பதாக துன் மகாதீர் நேற்று நள்ளிரவு பெட்டாலிங் ஜெயா ஷெரட்டன் ஹோட்டலில் நடைபெற்ற செய்தியாளர் கூட்டத்தில்  தெரிவித்தார்.

Read More: Malaysia Nanban Tamil Daily on 10.5.2018


அமெரிக்காவை உலுக்கிய துப்பாக்கிச்சூடு : எம்பி., ஸ்டீவ் ஸ்கேலிஸின் நிலை கவலைக்கிடம்!

அமெரிக்காவின் வர்ஜீனியாவில் உள்ள பேஸ்பால் மைதானத்தில் நேற்று, மர்மநபர் நடத்திய துப்பாக்கிச்சூட்டில் நான்கு பேர் பலியானதாக Reuters செய்தி வெளியிட்டது. குடியரசுக் கட்சியைச் சேர்ந்த லூசியானா பகுதி நாடாளுமன்ற உறுப்பினர் ஸ்டீவ் ஸ்கேலிஸ், வர்ஜீனியா மாகாணத்தில் பேஸ்பால் விளையாட்டுப் பயிற் சியில் ஈடுபட்டிருந்தார். அவருடன் அவரது உதவியாளர்களும் பயிற்சி செய்தனர். அப்போது, அங்கு துப்பாக்கியுடன் வந்த மர்ம நபர், திடீரென அவர்களை நோக்கிச் சுட்டார். அதில், ஸ்கேலிஸ் மற்றும் அவரது உதவியாளர்களுக்கு குண்டடிபட்டது. படுகாயம் அடைந்தவர்கள், அருகில் உள்ள மருத்துவமனை யில் சிகிச்சைக்காக அனுமதிக்கப்பட்டனர். இந்நிலையில், துப்பாக்கிச் சூடு நடத்திய மர்ம நபர் உட்பட நான்கு பேர் பலியானதாகக் கூறப்படுகிறது. நேற்று சம்பவ இடத்துக்கு விரைந்துவந்த வர்ஜீனியா போலீஸார், துப்பாக்கிச் சூடு நடத்திய மர்ம நபரைச் சுற்றி வளைத்தனராம். அப்போது, அவராக துப்பாக்கியால் தன்னைச் சுட்டுக்கொண்டதாக போலீஸார் தெரிவித்துள்ளனர்.துப்பாக்கிச்சூட்டில் படுகாயம் அடைந்த அமெரிக்க எம்பி., ஸ்டீவ் ஸ்கேலிஸின் நிலை கவலைக்கிடமாக இருப்பதாக அமெரிக்க ஊடகங்கள் தெரிவிக்கின்றன.


பிளாஸ்டிக் கலந்த அரிசி.

சீனாவிலிருந்து தருவிக்கப்படுவதாக நம்பப்படும், செயற்கை முறையில் தயாரிக்கப்படும் செயற்கை அரிசி முட்டை போன்ற உணவுப் பொருட்கள் நம் நாட்டு பேரங்காடிகளிலும் மளிகைக் கடைகளிலும் ஊடுருவியிருக்கிறதா என்பது குறித்து பல பயனீட்டாளர்கள் அச்சம் தெரிவித்துள்ளனர். கோதுமை, அரிசித் தவிடு குறுணையுடன் ஒரு சில வேதியப் பொருட்களை கலந்து பிளாஸ்டிக் அரிசி என்று நம்பப்படும் செயற்கை அரிசியையும் செயற்கை முட்டைகளையும் தயாரிக்கப்படுவதாகவும் கூறப்படுகிறது. இந்தியா, தென் கிழக்காசியா போன்ற நாடுகளில் இத்தகைய செயற்கை அரிசி, முட்டைகள் அடையாளம் காணப்பட்டதாகவும் ஏற்கெனவே கூறப்பட்டுள்ளது. பேரங்காடியில் வாங்கி வந்து சமைத்த அரிசியில் பிளாஸ்டிக் கலந்திருப்பது கண்டு கூலாய், பண்டார் புத்ராவைச் சேர்ந்த எல்.பாஸ்கரன் (வயது 61) அதிர்ச்சியடைந்தார். கடந்த மே 30 ஆம் தேதி பேரங்காடியிலிருந்து வாங்கி வந்த அரிசியை இரு தினங்களுக்கு முன் கஞ்சியாக ஆக்கி குடித்த போது உணவில் வித்தியாசம் தெரிந்ததும் அதனை பொருட்படுத்தவில்லை எனக்குறிப்பிட்ட எல்.பாஸ்கரன், நேற்று முன்தினம் அதனை சோறாக சமைத்து சாப் பிட்ட போது சாப்பிடுவதில் கடுமை தெரிந்ததை உணர்ந்ததாக குறிப்பிட்டார். சோற்றை கையில் உருண்டையாக பிடித்த போது அது இறுகிக் கொண்டதாக குறிப்பிட்ட அவர் சுவரை நோக்கி வீசி எறிந்த போது அது சிதறாமல் எகிறி வந்ததாகவும் குறிப்பிட்டார். பின்னர் வாங்கிய அரிசியை நன்றாக கவனித்த போது அதில் பிளாஸ்டிக் கலந்திருப்பதை தான் உணர்ந்ததாக குறிப்பிட்ட எல்.பாஸ்கரன் இது தொடர்பில் விசாரணை செய்யும்படி போலீசில் புகார் செய்துள்ளதாகவும் தெரிவித்தார். போலீசாரின் ஆலோசனையின் அடிப்படையில் இன்று உள்நாட்டு வாணிப பயனீட்டாளர் இலாகாவிலும் சென்று புகார் செய்ய விருப்பதாக குறிப்பிட்ட எல்.பாஸ்கரன் இதன் தொடர்பில் அதிகாரிகள் நடவடிக்கை எடுப்பர் என தான் நம்புவதாகவும் குறிப்பிட்டார். இந்த விவகாரம் குறித்து சுகாதார அமைச்சும் உள்நாட்டு வாணிப பயனீட்டாளர் நலத்துறை கூட்டுறவுக்கழக அமைச்சும் பேரங்காடிகள் ஹைபர் மார்க்கெட்டுகளில் ஆராய வேண்டும். உணவுப் பொருட்களை போலியாகத் தயாரிக்கக் கூடாது. கலப்படம் செய்யக்கூடாது என்று கடுமையான சட்ட விதிகள் நம் நாட்டில் உள்ளன. அப்படி யிருக்கும் போது இந்த போலியான பிளாஸ்டிக் அரிசி குறித்து உடனடியாக நடவடிக்கையெடுக்க வேண்டும். அது உண்மையாகயிருப்பின் அத்தகைய போலிப் பொருட்களை இறக்குமதி செய்பவர்கள் விற்பனை செய்பவர்களுக்கு எதிராக அரசாங்கம் கடுமையான நடவடிக்கையெடுக்க வேண்டும் என்று பயனீட்டாளர்கள் பலர் கோரிக்கை விடுத்தனர்.


விவசாய சேலஞ்ச்!!! -கோவா காங்கிரஸ் எம்.எல்.ஏ.க்கள் ஆர்வம்...

கோவாவில் ஊராட்சித்தலைவரின் சவாலை ஏற்று விவசாய பணிகளை அரசியல்வாதிகள் செய்து வருகின்றனர்.

கோவாவில் உள்ள அக்வேவ் பைக்சோம் என்ற கிராமத்தின் ஊராட்சித் தலைவர் சித்தேஷ் பகத். இவர், தன்னு டைய விவசாய நிலத்தில் விவசாயம் செய்வது போன்ற புகைப்படத்தை எடுத்து அதை பேஸ்புக்கில் பதி வேற்றினார். அந்த பதிவை காங்கிரஸ் கட்சியைச் சேர்ந்த கோவா சட்டமன்ற உறுப்பினர் அலெக்சியா ரெஜி னால்டோவுக்கு டேக் செய்து, நீங்களும் விவசாய பணிகளில் ஈடுபட்டு அதை புகைப்படம் எடுத்து பதிவிடுங்கள் என்று சவால்விட்டார்.

இச்சவாலை ஏற்றுக்கொண்ட சட்டமன்ற உறுப்பினர் ரெஜினால்டோ, விவசாய நிலத்தில் இறங்கி களை எடுக்கும் பணிகளை செய்து அதை பேஸ்புக்கில் பதிவிட்டார். மேலும் அதில் சில அரசியல்வாதிகளை டேக் செய்தார். டேக் செய்தவர்களும் தற்போது விவசாய பணிகளை செய்து சமூக வலைதளங்களில் பதிவேற்றி வருகின்றனர்.

கோவா வருவாய் துறை அமைச்சர் ரோஹன் கவுந்தே, வேளாண் துறை அமைச்சர் விஜய் சர்தேசாய் விவசாயப் பணிகளை செய்து புகைப்படங்களை வெளியிட்டுள்ளனர். விவசாயம் குறித்த விழிப்புணர்வை ஏற்படுத்தும் வகையிலான கோவா அரசியல்வாதிகளின் இந்த செயல்களுக்கு பாராட்டுகள் குவிந்து வருகின்றன.


நாடற்றவர்கள் பிரச்சினையைத் தீர்க்க ‘செடிக்’ உதவும்

கோலாலம்பூர்,

தற்போது தேசிய ஒற்றுமை, சமூக நல்வாழ்வுத் துறையின் கீழ் செயல்படும் ‘செடிக்’ எனப்படும் இந்திய சமூகப் பொருளாதார மேம்பாட்டுப் பிரிவு, உள்துறை அமைச்சுடன் சேர்ந்து நாடற்றவர்களுக்கு குடியுரிமை கிடைப்பதற்கான பணிகளைச் செய்யும் என பிரதமர் துறை அமைச்சர் வேதமூர்த்தி தெரி வித்தார். முந்தைய அரசாங்கத்தின் பழங்கால சட்டத்திட்டங்களால் தகுதி இருந்தும் பலருக்கு குடியுரிமை மறுக்கப்பட்டு வந்தது.

Read More: Malaysia Nanban Tamil Daily on 17.8.2018


நியூசிலாந்தின்

இந்தியா, நியூசிலாந்து இடையிலான கொல்கத்தா 2வது டெஸ்ட் போட்டியில் இந்தியாவுக்கு இன்று தொடக்கத்திலேயே அதிர்ச்சி காத்திருந்தது. ஷிகர் தவானை குறி வைத்துத் தூக்கி விட்டது நியூசிலாந்து. முதல் வி்க்கெட்டை இழந்த நிலையில் மிகுந்த கவனத்துடன் இந்தியா ஆடி வருகிறது. இந்தியா நியூசிலாந்து இடையிலான 2வது டெஸ்ட் போட்டி இன்று கொல்கத்தாவில் தொடங்கியது. இந்திய அணியில் தொடக்க ஆட்டக்காரர் கே.எள். ராகுலுக்குப் பதில் ஷிகர் தவான் சேர்க்கப்பட்டார். கம்பீர் சேர்க்கப்படுவார் என எதிர்பார்க்கப்பட்ட நிலையில் தவானுக்கு இடம் கிடைத்தது. ஆனால் தவான் ஏமாற்றி விட்டார். ஒரே ரன்னில் அவர் ஆட்டமிழந்தார். அவரை குறி வைத்துத் தூக்கி விட்டார் நியூசிலாந்தின் ஹென்றி. தற்போது முரளி விஜய்யும், சட்டேஸ்வர் புஜராவும் ஆடி வருகின்றனர். முன்னதாக இந்திய அணி கேப்டன் கோஹ்லி டாஸ் வென்று பேட்டிங்கைத் தேர்வு செய்தார். இந்திய அணியில் 2வது மாற்றமாக உமேஷ் யாதவுக்குப் பதில் புவனேஷ் குமார் இன்று சேர்க்கப்பட்டுள்ளார். மறுபக்கம் நியூசிலாந்து அணியின் கேப்டன் கனே வில்லியம்சன் காய்ச்சல் காரணமாக இன்று ஆடவில்லை. அவருக்குப் பதில் ராஸ் டெய்லர் கேப்டனாக பணியாற்றுகிறார். இப்போட்டியில் இந்தியா வெற்றி பெற்றால் டெஸ்ட் தரவரிசையில் முதலிடத்தைப் பிடிக்கும் என்பதால் இந்திய அணியும், ரசிகர்களும் வெற்றியைக் குறி வைத்து காத்துள்ளனர்.


இலங்கை போர் குற்ற விசாரணை  சிறிசேனாவுக்கு எதிராக  பிரதமர் ரணில் கருத்து

கொழும்பு,

இலங்கை போர் குற்ற விசாரணை தொடர்பாக அதிபர் சிறிசேனாவுக்கு எதிராக பிரதமர் ரணில் விக்ரமசிங்கே கருத்து தெரிவித்துள்ளார். இலங்கையில் ராணுவத்துக்கும் விடுதலை புலிகளுக்கும் இடையே நடைபெற்ற இறுதிக்கட்ட போரில் 40 ஆயிரம் தமிழர்கள் கொல்லப்பட்டனர். போர் குற்றத்தில் ஈடுபட்டதாகவும் மனித உரிமைகள் மீறப்பட்டதாகவும் புகார் எழுந்தது.

இதுதொடர்பாக 2015ஆம் ஆண்டு ஐ.நா. மனித உரிமை கவுன்சில் கூட்டத்தில், இலங்கை போரில் இருதரப்பிலும் நடைபெற்ற மனித உரிமை மீறல்கள் குறித்து இலங்கை மற்றும் அமெரிக்கா இணைந்து விசாரணை நடத்த வேண்டும் என்ற தீர்மானம் நிறைவேற்றப்பட்டது.நடைபெற உள்ள 40ஆவது ஐ.நா. மனித உரிமை வாரியக் கூட்டத்தில் இந்த தீர்மானத்தின் மீது எடுக்கப்பட்ட நடவடிக்கைகள் பற்றி ஆய்வு செய்யப்பட உள்ளது.

இந்த தீர்மானத்துக்கு ஏற்கெனவே ஆதரவு தெரிவித்து இருந்த இலங்கை அதிபர் சிறிசேனா, திடீரென தனது நிலையை மாற்றிக்கொண்டு  லங்கையில் யாருடைய தலையீடும் இல்லாமல் எங்கள் சொந்த பிரச்சினையை தீர்த்துக்கொள்ள எங்களுக்கு சில காலம் தேவை என்றும் ஐ.நா. கூட்டத்துக்கு எனது சார்பில் ஒரு குழுவை அனுப்புவேன் என்றும் தெரிவித்தார்.

ஆனால் இலங்கை பிரதமர் ரணில் விக்ரமசிங்கே மறுநாளே இதற்கு மாறான கருத்தை தெரிவித்துள்ளார்.இலங்கை தனது வாக்குறுதியை தொடர்ந்து செயல்படுத்தும். ஐ.நா. தீர்மானப்படி ஒரு நீண்டகால மற்றும் நிலையான சமரச தீர்வை அடைவதற்கான முயற்சியை மேற்கொள்ளும். நடைபெற இருக்கும் 40ஆவது ஐ.நா. கூட்டத்தில் இந்த தீர்மானத்தை நிறைவேற்றுவதற்கு மேலும் காலஅவகாசம் கேட்கப்படும் என அவர் கூறினார்.


மாமியார் மாமனாருக்கு அமெரிக்க குடியுரிமை வழங்கிய டிரம்ப்??!!

சட்டவிரோத குடியேற்ற கொள்கையை எதிர்த்து குரல்கொடுக்கும் ட்ரம்ப் தனது அதிகாரத்தை பயன்படுத்தி அவரது மாமியார் மற்றும் மாமனாருக்கு அமெரிக்க குடியுரிமை வாங்கி தந்ததாக குற்றசாட்டுகள் எழுந்துவருகிறது.

அமெரிக்க அதிபர் டொனால்ட் ட்ரம்ப் மனைவியின் பெற்றோர்கள் விக்டர்-அமலிஜா னவ்ஸ். . இவர்கள்  சுலோவேனியா நாட்டை சேந்தவர்கள். 70 வய தான அவர்கள் செவ்னிகா நகரில் வசித்து வருகின்றனர். விக்டர் கார் விற்பனையும் அமலிஜா ஜவுளி துறையிலும் பணியாற்றி வருகின்றனர். இவர்கள் இருவருக்கும் அமெரிக்க குடியுரிமை வழங்கப்பட்டுள்ளது.

ஆனால் அமெரிக்காவில் க்ரீன் கார்டு எடுக்கப்பட்ட ஐந்து வருடத்திற்கு பிறகுதான் அமெரிக்க குடியுரிமைக்கே விண்ணப்பிக்க முடியும் என விதி இருக்கும்பொழுது அண்மையில் கிரீன் கார்டு பெற்ற அவர்கள் எப்படி அமெரிக்க குடியுரிமையை பெற்றிருக்கமுடியும் இது அதிபரின் அதிகாரத்தால் நடந்த ஒன்று என குற்றசாட்டுகள் குவிந்து வருகிறது. சட்டவிரோத குடியேற்றத்தை எதிர்க்கும் ட்ரம்ப் செய்த இந்த செயலால் அங்கு ட்ரம்ப்பிற்கு எதிராக கண்டனங்கள் வலுத்துவருகிறது.


2 கி.மீ. நீளத்திற்கு பீட்சா: அமெரிக்க சமையல் கலைஞர்கள் கின்னஸ் சாதனை

கலிபோர்னியா: அமெரிக்காவில் 2 கி.மீ. நீள பீட்சா தயாரித்து சமையல் கலைஞர்கள் சாதனை படைத்துள்ளனர். கலிபோர்னியாவில் மாகாணத்தில் இந்த சாதனை படைக்கப்பட்டுள்ளது. கலிபோர்னியாவின் ஃபோண்டோனா நகரில் உள்ள ஆட்டோ கிளப் ஸ்பீட்வே உணவகத்தைச் சேர்ந்த 12 சமையல் கலைஞர்கள் மற்றும் அப்பகுதி மக்கள் இணைந்து இந்த சாதனையை படைத்தனர். 7,808 கிலோ எடை கொண்ட இந்த பீட்சாவைத் தயாரிக்க 8 மணி நேரத்துக்கும் அதிகமான நேரம் செலவழிக்கப்பட்டது. மனிதநேயம் மற்றும் நட்பைக் கொண்டாடும் வகையில் தயாரிக்கப்பட்ட இந்த பீட்சா தயாரிப்பு நிகழ்ச்சிக்கு வந் திருந்தவர்களுக்கு இலவசமாக பரிமாறப்பட்டது. மீதமுள்ள பீட்சா துண்டுகள் ஆதரவற்றோர் இல்லங்களுக்கும், உணவு வங்கிகளுக்கும் அளிக்கப்பட்டதாக நிகழ்ச்சி ஏற்பாட்டாளர்கள் தெரிவித்தனர். இந்த சாதனையின் மூலம் உலகின் நீளமான பீட்சா என்ற பெருமையை இத்தாலியிடமிருந்து அமெரிக்க சமையல் கலைஞர்கள் தட்டிப்பறித்தனர். முன்னதாக இத்தாலியில் கடந்தாண்டு 1.93 கி.மீ. நீள பீட்சா தயாரிக்கப்பட்டதே உலக சாதனையாக இருந்தது. உலகின் நீளமான பீட்சா என்ற பெயரில் கின்னஸ் சாதனை புத்தகத்தில் இந்த பீட்சா இடம்பெற இருப்பது குறிபிடத்தக்கது.


நான் நாட்டை விட்டு வெளியேறினால் உங்களுக்கு அவமானம் இல்லையா?

நான் நாட்டை விட்டு வெளியேறினால் உங்களுக்கு அவமானம் இல்லையா என நடிகர் கமல்ஹாசன் ஆவேசமாகக் கேட்டுள்ளார். சண்டியர் பட தலைப் புக்கு பிரச்சினை கொடுத்ததும் அரசியல்தான் என்றும் அவர் குற்றம்சாட்டினார். ஜெயலலிதா மறைவுக்குப் பிறகு நடிகர் கமல்ஹாசன் டுவிட்டரில் தொடர்ந்து சசிகலா குடும்பத் தினரின் ஆதிக் கத்துக்கு எதிராக கருத்துத் தெரிவித்து வருகிறார். இதையடுத்த நாட்டை விட்டுப் போகிறேன் என்றவர் நாட்டு பிரச்சினை குறித்து பேசுகிறார் என அதிமுக தரப்பில் விமர்சனங்கள் வைக்கப்பட்டன. தனியார் செதி தொலைக்காட்சி ஒன்றிற்கு பேட்டி அளித்த நடிகர் கமல் ஹாசன் இன்றைய அரசியல் உள்ளிட்ட பல்வேறு விசயங்கள் குறித்து பேட்டி யளித்தார். அவரது பேட்டியில், அப்போது, நாட்டு நடப்பு குறித்து பேசினால், நாட்டை விட்டு போகிறேன் என்று சொன்னவர் நாட்டின் பிரச்சினை குறித்து பேசுகிறார் என்கின்றனர். நாட்டை விட்டு நான் வெளியேறினால் அது இந்த அரசுக்கு அவமானம் இல்லையா? இங்கு இருப்பது போல் இடைஞ்சல்களும் பிரச்சினைகளும் இல்லாத ஒரு நாட்டிற்குதான் செல்வதாக நான் கூறியிருந்தேன். சண்டியர் பட தலைப்புக்கு வந்த பிரச்சினையும் அரசியல் காரணமாகத்தான். விஸ்வரூபம் படத்திற்கு வந்த பிரச்சினைகள் எல்லோருக்கும் தெரியும். அதன் பின் அரசியலைத் தவிர வேறு ஏதும் காரணமல்ல. கடந்த 2013ஆம் ஆண்டு விஸ்வரூபம் படத்தை வெளியிட தடைவிதிக்கப்பட்டதைத் தொடர்ந்து நாட்டை விட்டு வெளியேறுவதாக நடிகர் கமல்ஹாசன் கூறியிருந்தார். அதனை வைத்து பல்வேறு விமர்சனங்களும் எழுந்தது குறிப்பிடத்தக்கது.


மனைவியை நிர்வாணமாக வீடியோ செய்து நண்பர்களுக்கு பகிர்வு!

ஹைதராபாத்: மனைவிக்கு தெரியாமல் சாக்லெட்டில் மயக்க மருந்து கலந்து கொடுத்து தனது நண்பரை உல்லாசம் அனுபவிக்க செய்த கணவரை போலீசார் கைது செய்தனர். தெலுங்கானா மாநிலம், ஹைதராபாத் மாவட்டம், பாபா நகரைச் சேர்ந்தவர் சலீம் மொகைதீன்(30). இவருக்கு கடந்த ஆண்டு அதேபகுதியைச் சேர்ந்த 26 வயது இளம்பெண்ணுடன் திருமணம் நடந்தது. திருமணத்திற்கு பின்னர் சலீம் மொகைதீன், எம்.டெக் மேற்படிப்புக்காக ஆஸ்திரேலியா சென்றார். அங்கிருந்து தனது மனைவியுடன் அடிக்கடி வீடியோ கால் மூலம் பேசி வந்துள்ளார். அவ்வப்போது ஆபாசமான முறையில் பேசி மனைவியை நிர்வாணமாக வீடியோ காலில் பேசுமாரும் கூறி வந்துள்ளார். அதை வீடியோவிலும் பதிவு செய்துள்ளார். இந்த பதிவுகளை தனது நண்பர்களுக்கு அனுப்பி வந்ததாக கூறப்படுகிறது. இந்நிலையில் அவர் கடந்த மாதம் ஆஸ்திரேலியாவில் இருந்து ஹைதராபாத் வந்துள்ளார். கடந்த சில தினங்களுக்கு முன்பு சலீம் மொகைதீன் தனது நண்பரான முகமது ஷானை வீட்டிற்கு அழைத்து வந்தார். அப்போது சலீம் மொகைதீன் மயக்க மருந்து கலந்த சாக்லெட்டை தனது மனைவிக்கு கொடுத்துள்ளார். பின்னர் முகமதுஷானை தனது மனைவியுடன் உல்லாசமாக இருக்கும்படி கூறியுள்ளார். இதையும் சலீம் மொகைதீன் வீடியோவாக பதிவு செய்துள்ளார். பின்னர் இதை காட்டி தான் கூறும் நண்பர்களுடன் நீ உல் லாசமாக இருக்க வேண்டும் என மனைவியை மிரட்டி வந்துள்ளார். இதனால் சொல்ல முடியாத துயரத்திற்கு ஆளான அவரது மனைவி கன்சன்வாகு காவல் நிலையத்தில் திங்கள் கிழமை புகார் செய்தார். அதன்பேரில், தெற்கு மண்டல துணை ஆணையாளர் சத்தியநாராயாணா விசாரணை நடத்தி சலீம் மொகைதீனை செவ்வாய்க்கிழமை கைது செய்தார். மேலும் தலைமறைவாக உள்ள முகமது ஷானை போலீசார் தேடி வருகின்றனர்.


எம்ஆர்டி திட்டம்: 99 விழுக்காடு தயார்

சிப்பாங், கிள்ளான் பள்ளத்தாக்கின் எம்ஆர்டி திட்டத்தின் இரண் டாவது கட்ட பணியானது 99 விழுக்காடு பூர்த்தியாகியுள்ளதாக தெரிவிக்கப்பட்டுள்ளது. செமாத் தானுக்கும் காஜாங் கிற்குமான இரயில்வே சேவையானது இறுதிக்கட்ட பரிசோதனையில் இருக்கிறது என்று பிரசரனா மலேசிய பெர் ஹாட் நிறு வனத்தின் தலைவரும் தலைமை செயல்முறை அதிகாரி யுமான டத்தோ அஸ்மி அப்துல் அஸிஸ் தெரிவித்தார். ஜூலை 17இல் முழு சேவை துவங்கும். தற்சமயம் இறுதிக் கட்ட பயண பரிசோதனை நடத்தப்பட்டு வருகிறது. சேவை தொடங்கிய பிறகு இரயில் பயணம் சீராக சிறப்பாக நிகழ்வதை இத்த கைய நடவடிக்கை உறுதிப்படுத்தும். நேற்று கேஎல்ஐஏ அனைத்துலக விமான நிலையத்தில் செய்தியாளர்களிடம் டத்தோ அஸ்மி அப்துல் அஸிஸ் பேசும் போது மேற்கண்ட விவரங்களை தெரிவித்தார்.எம்ஆர்டி ஒன்று முதல் கட்ட செயல்பாடு கடந்தாண்டு டிசம்பர் 16ஆம் தேதி யன்று ஆரம்பமாகியது. இரண்டாவது கட்டப் பணி ஜூலை 17இல் துவக்கப் படும். நாள்தோறும் இந்த சேவைத் திட்டத்தால் ஐந்து லட்சம் பயணிகள் பயன்பெறுவர் என்று எதிர் பார்க்கப்படுகிறது.


டிடிவி தினகரனுக்கு சரத் குமார் திடீர் ஆதரவு.

சென்னை:அதிமுகவின் அம்மா கட்சி வேட்பாளர் டிடிவி தினகரனுக்கு ஆர்.கே.நகர் இடைத்தேர்தலில் தனது கட்சி ஆதரவு அளிக்கும் என்று அக் கட்சித் தலைவர்சரத்குமார் தெரிவித்தார். ஜெயலலிதா உயிருடன் இருந்தபோது கடந்த 2011-ஆம் ஆண்டு சட்டசபை தேர்தலில் அதிமுகவுடன் கூட்டணி அமைத்து தென்காசி தொகுதியிலிருந்து எம்எல்ஏவாக தேர்ந்தெடுக்கப்பட்டார். பின்னர் கடந்த சட்டசபை தேர்தலின்போதும் கூட்டணி அமைத்தார். எனினும் இரட்டை இலை சின்னத்திலேயே போட்டியிட வேண்டும் என்று ஜெயலலிதா நிபந்தனை போட்டார். அதன்படி திருச்செந்தூர் தொகுதியில் போட்டியிட்டு திமுக சார்பில் போட்டியிட்ட அனிதா ராதாகிருஷ்ணனிடம் தோல்வி அடைந்தார். ஜெயலலிதா மறைவுக்கு பின்னர் அதிமுகவில் பிளவு ஏற்பட்டதை தொடர்ந்து அதிமுக இரு அணிகளாக பிளவுப்பட்டது. சிறிது காலம் கழித்து ஓ.பன்னீர் செல்வத்துக்கு ஆதரவாக பேசி வந்தார்.. ஆர்.கே.நகருக்கு வரும் ஏப்ரல் 12-ஆம் தேதி இடைதேர்தல் தேதி அறிவிக்கப்பட்டது. அவர் ஓபிஎஸ் அணிக்கு ஆதரவாக செயல்படுவார் என்று நம் பப்பட்டது. திடீரென திமுகவுக்கும் ஆதரவாக பேசிவந்தார். பின்னர் ஆர்.கே.நகரில் தனித்து போட்டி அமைக்கப் போவதாக அறிவித்து வேட்பாளரை இறக் கினார். இந்நிலையில் சமத்துவ மக்கள் கட்சி சார்பில் வேட்புமனு தாக்கல் செய்யப்பட்ட வேட்பாளரின் வேட்புமனு தள்ளுபடி செய்யப்பட்டது. இந் நிலையில் சற்று ஒதுங்கியே இருந்த சரத்குமார், திடீரென அடையாறில் உள்ள டிடிவி தினகரனின் இல்லத்துக்கு இன்று சென்றார். அப்போது முதல்வர் எடப்பாடி பழனிச்சாமி, அமைச்சர்கள் காமராஜ், திண்டுக்கல் சீனிவாசன், செங்கோட்டையன் உள்ளிட்டோர் முன்னிலையில் டிடிவி தினகரனுக்கு ஆதரவாக பிரசாரம் செய்யவுள்ளதாக சரத்குமார் அறிவித்தார். இதுகுறித்து அவர் செய்தியாளர்களிடம் மேலும் தெரிவிக்கையில், யார் மீதும் எனக்கு எந்த கோப தாபமும் இல்லை. பிரிந்துள்ளவர்கள் சேர வேண்டும் என்பதே எனது விருப்பம், தினகரன் அமோகமாக வெற்றி பெறுவார். எந்த ஒரு சூழலிலும் மற்றவர்கள் புகுந்து கட்சியை கலைத்துவிடக் கூடாது. ஜெயலலிதாவின் நல்லாட்சி மலர வேண்டும் என்று சரத்குமார் தெரிவித்தார். ஆர்.கே.நகரில் கணிசமாக நாடார் வாக்குகள் உள்ள நிலையில், சரத்குமாரை இழுப்பதில் டிடிவி தினகரன் வெற்றி பெற்றுள்ளதாக கூறுகிறார்கள் அரசியல் பார்வையாளர்கள்.


வாஷிங்டன்,

இணைய தளங்களில் தீங்கான அனைத்தையும் அகற்றுவது சாத்தியம் இல்லை என  பேஸ்புக் நிறுவனர் மார்க் ஜூக்கர்பெர்க் தெரிவித்துள்ளார். உலக மெங்கும் பிரபலமாகியுள்ள பேஸ்புக் சமூக வலைத்தள நிறுவனத்தின் நிறுவனரும், தலைமை செயல் அதிகாரியுமான மார்க் ஜூக்கர்பெர்க், அமெரிக்கா வில் இருந்து வெளிவரும் தி வாஷிங்டன் போஸ்ட் பத்திரிகையில் ஒரு கட்டுரை எழுதி உள்ளார்.

அதில் அவர், இணையதள நிறுவனங்கள் மீது அரசுகள், கட்டுப்பாட்டாளர்கள் இன்னும் அதிக பங்களிப்பு செய்ய வேண்டிய தேவை உள்ளது. இணைய தளங்கள் தொடர்பான சட்ட திட்டங்களை புதுப்பிப்பதின்மூலம், அவற்றை சிறப்பாக பாதுகாக்க முடியும். தங்கள் கருத்துக்களை வெளிப்படுத்த பொது மக்களுக்கும் புதிய விஷயங்களை உருவாக்க தொழில் அதிபர்களுக்கும் சுதந்திரம் வேண்டும் என்று குறிப்பிட்டுள்ளார்.

மேலும் தீங்கான உள்ளடக்கம், தேர்தல் நேர்மை, தனியுரிமை, தகவல்களை எடுத்துச்செல்லுதல் ஆகிய 4 அம்சங்களிலும் புதிய ஒழுங்குமுறை வேண்டும் எனவும் தெரிவித்துள்ளார். அத்துடன், இணைய தளங்களில் இருந்து தீங்கான உள்ளடக்கம் அனைத்தையும் அகற்றுவது என்பது சாத்தியம் இல்லை. மக்கள் தங்களது சுய கொள்கைகள்  செயல்முறைகள் வாயிலாக ஏராளமான பகிர்வு சேவைகளை பயன்படுத்துகிறபோது, எங்களுக்கு இன்னும் அதிகமான தரமான அணுகுமுறை தேவைப்படுகிறது என எழுதி உள்ளார்.


அதிமுகவில் அதிரடியாக அரசியலில் நுழைகிறார் இளவரசியின் மகள்.

சென்னை சசிகலா குடும்பத்தில் இருந்து அரசியலுக்கு வரத்துடிக்கும் ஜெயானந்த் இற்கு அடுத்தபடியாக அரசியலுக்கு தான் வருவதற்கான முன்னோட்டமாக இள வரசியின் மூத்த மகள் கிருஷ்ணபிரியா பல அரசியல் விமர்சனங்கலை சமூக வலைத்தளங்களில் பதிவிட்டுவருவருவது தமிழக அரசி யலில் பரபரப்பை ஏற்படுத்தியுள்ளது. பிரச்சாராங்களால் கேட்போரை ஈர்க்கத்தக்கவர். மேலும் ஜெயலலிதாவுடன் நெருக்கமாக இருந்து அரசியல் களம் கற்றவர் இவர். சசிகலா குடும்பத்தினரை கட்சி,ஆட்சியில் நீக்க வேண்டும் என ஒரு தரப்பு முயலும் அதேவேளை அங்கிருந்தே இளைய தலைமுறை ஒன்று அரசியலில் தெலையெடுத்திருக்கும் இந்த நிலை சசிகலா, இளவரசி களின் நீண்டநாள் திட்டமா, கனவா என்ற விமர்சனங்கள் வெகுவாக கிளம்பி யிருக்கின்றன. இப்போதுதான் உண்மையிலேயே கட்சியில் சசிகலா குடும்பத்தினர் அதிக கவனம் செலுத்தத் தொடங்கியுள்ளனர் என்ற சந்தேகம் வலுப்பெற்ற அதே வேளை சமூக சேவகியாக வலம் வந்து கொண்டிருக்கும் சசிகலாவின் அண்ணன் மகள் அதாவது இளவரசியின் மூத்த மகள் கிருஷ்ணபிரியா, அரசி யலுக்கு வர முயற்சிக்கும் ஏற்பாடு மிக நீண்ட நாள் திட்டமாகவும், மிகப்பெரும் அரசியல் இலக்காகவும் கருத வாய்ப்புண்டு என்கின்றனர் தமிழக ஆர் வலர்கள். ஜெயலலிதாவின் மரணத்திற்கு பிறகு நடை, உடை பாவனைகளில் மாற்றம் கொண்டு வந்த கிருஷ்ணபிரியா தான் போயஸ் கார்டனின் அடுத்த இளவரசி என்றும் தகவல்களை வேண்டுமென்றே கசியவிட்டது இளவரசி தரப்பு. அரசியல் பயிலும் அடுத்த வாரிசு மிடாஸ் மது உற்பத்தி நிறுவனம் முழுவதும் கிருஷ்ணபிரியாவின் கணவர் கார்த்திகேயன் கட்டுப்பாட்டில் உள்ள நிலை யில் ஜெயலலிதா கஜானா அனைத்தும் கிருஷ்ணப்ரியா கட்டுப்பாட்டில் இருப்பதாக ஏற்கனவே சொல்லப்பட்டது. ஏற்கெனவே அரசியல் குறித்து அறம் பயின்று வருகிறார் கிருஷ்ணபிரியா என்றும் சொல்லப்பட்டது. போயஸ் கார்டனிலேயே வளர்ந்த கிருஷ்ணபிரியா ஜெயலலிதாவின் செயல்பாடுகளால் ஈர்க்கப்பட்டதால் அவரைப் போலவே தோற்றத்திலும் மாறினார் இவர். அண்மையில் மார்ச் 8ஆம் தேதி பெண்கள் தினத்தன்று நிகழ்ச்சி ஒன்றில் இவர் பேசிய விழிப்புணர்வு பேச்சு பலராலும் கவனிக்கப்பட்டது. எப்போது வேண்டுமானாலும் கிருஷ்ணபிரியாவின் அரசியல் பிரவேசம் இருக்கலாம் என்றும் எதிர்பார்க்கப்பட்டது. சசிகலாவின் சகோதரரான திவாகரனின் மகன் ஜெயானந்த் அண்மைக்காலமாக தான் அரசியலுக்கு வரப் போவதாக சொல்லி வருகிறார். இந்நிலையில் அவருக்கு எதிர் அம்பு விடும் வகையில் சொத்துக் குவிப்பு வழக்கில் சிறையில் உள்ள இளவரசியின் மகள் கிருஷ்ணபிரியா தொடர்ந்து 4 நாட்களாக அர சியல் குறித்த பதிவுகளை தனது விருப்பங்களை வெளியிட்டு வருகிறார். ஜூன்30ஆம் தேதி வெளியிட்டுள்ள பதிவில் அரசியல் என்பது ஒருவரின் சக்தியை பொறுத்ததல்ல என பதிவிட்டிருந்தார். "போடும் பொய்த்திரையை கிழித்து விடும் காலம் புரியும் அப்போது மெய்யான கோலம்" என்ற கவிஞர் மருதகாசியின் கவிதையையும் தனக்கு சாதகமாக வெளியிட்டுள்ளார் கிருஷ்ணப்பிரியா. காரணம் சமூக வலைத்தளங்களால் இளைய வர்க்கத்தை ஈர்க்கும் சாதுரியம் அறிந்தவர் இவர். அளவிற்கு அதிகமான அமைதி நிறைந்திருக்கும் இடத்தில், அளவிற்கு அதிகமான வீரமும் நிறைந்திருக்கும் என்பதை சிலசமயம் வெளிக்காட்டித்தான் ஆக வேண்டியிருக்கிறது என்று ஒரு பதிவை எச்சரிக்கையாக விட்டுள்ளார். வம்புக்கு போகவேண்டியதில்லைதான். ஆனால் வரும் வம்பையும் விட வேண்டியதில்லை, என்று கடைசியாக நேற்று வெளியிட்டுள்ள பதிவில் கிருஷ்ணபிரியா கூறியிருக்கிறார். தொடர்ந்து தான் அரசியலுக்கு வர நேரிடும் என்பதை எச்சரிக்கும் தொணியில் கிருஷ்ணபிரியா வெளியிட்டு வருகிறார். இது ஜெயானந்த் திவாகரனுக்கு எதிராக விடப்படும் எச்சரிக்கையா என்று சந்தேகமும் வெளியாகியுள்ளது. ஏற்கெனவே ஜெயானந்த்திற்கும் இளவரசியின் மகன் விவேக்கிற்கும் வெளிப் படையான முட்டல் மோதல் ஏற்பட்ட நிலையில் இளவரசியின் மூத்த வாரிசும் அரசியல் களம் காணும் தனது ஆசையை வெளிக்காட்டியுள்ளார், தாங் குமா அதிமுக என்பது கேள்விக்குறிதான். மேலும் இன்றைய அதிமுகவின் பரபரப்புகளுக்கிடையில் பல குழுக்களாகப் பிரிந்து தமக்கு சாதகமற்று செயல்படும் அணிகளை நம்புவதை விட அழகிய ஒரு இளந்தலைமுறையை தமக்காக சசிகலா தரப்பு தேர்ந்தெடுத்திருக்குமா என்ற சந்தேகமும் கிளம்பியுள்ளது.


பினாங்கு மாநில கருமக்கிரியை விவகாரம்!

2008 ஆம் ஆண்டிலிருந்து பினாங்கு மாநில அரசாங்கத்தினை வழிநடத்தி வரும் மக்கள் கூட்டணியின் அரசாங்கம் கடந்த 50 ஆண்டுகளாக தேசிய முன்னணி ஏன் செய்ய வில்லை என்ற அதே பல்லவியை 8 ஆண்டுகள் கடந்த பின்னரும் பாடி வருவது முறையா என்ற கேள்வியை பினாங்கு மக்கள் இந்தியர்களின் சார்பில் நண்பன் குழு கேட்க விரும்புகின்றது. பினாங்கு மாநில பகுதிகள் இரண்டு பிரிவுகளாக உள்ளதை பூகோளப் பாடத்தின் வழி அனைவரும் அறிந்துள்ளோம். தீவுப்பகுதி (Penang Island) முதன்மை நிலப்பகுதி (Penang Main Land) என அமைந்திருக்கும் இரண்டு பகுதிகளிலும் பல்லாயிரக்கணக்கான இந்தியர்கள் வாழ்ந்து வருகின்றனர். இவர்களின் அடிப்படைத் தேவைகளில் ஒன்றான இந்துக்களுக்கான சுடுகாடு, இடுகாடு மற்றொன்று ஈமச் சடங்குகளை செய்வதற்கான நீச்சார்ந்த நிலப்பகுதி என் பதை மாநில அரசாங்கம் உணர்ந்திருந்தும் பினாங்கு மாநிலத்தில் அமைந்திருக்கும் இரண்டு நிலப்பகுதிகளிலும் முறையான ஈமச்சடங்குகளை செய் வதற்கான வசதிகள் ஏற்படுத்தப்பட வில்லை என்ற கோரிக்கையினை நண்பன் குழு அரசியல் நோக்கமில்லாமலேயே முன்னெடுத்துள்ளதை அனை வரும் அறிவீர்கள். இதற்கிடையே இவ்விவகாரம் தொடர்பில் உண்மையான விவரங்களை அறிந்து கொள்ள வேண்டிய இவ்விவகாரத்தினை முக்கியப்படுத்தியிருக்கும் நண்பன் குழுவிற்கு மேலும் சில விளக்கங்களை தகுதி வாய்ந்தவர்கள் கூறுவார்களா? * முதன்மை நிலப் பகுதியில் இந்துக்களுக்கான ஈமக்காரியங்களுக்கு இடம் ஒதுக்கப்பட்டுள்ளதா? * அவ்வாறு ஒதுக்கியிருந்தால் எங்கே எனக் கூற முடியுமா? * ஏற்கெனவே முதன்மை நிலப்பகுதியில் வழங்கப்பட்ட 2 ஏக்கர் நிலம் என்னவானது? * பினாங்கு தீவுப் பகுதியில் ஈமக்காரியங்களைச் செய்வதற்கு இராமர் கோவிலில் இடம் ஒதுக்கப்பட்டுள்ளதா? * அவ்வாறு ஒதுக்கியிருந்தால் நீர் பகுதியே இல்லாத அவ்விடம் தேவையை நிறைவு செய்யுமா? * பினாங்கு வாழ் இந்துக்களின்அடிப்படை தேவையாக ஈமக்காரியங்களுக்கான வசதியை கேட்டுத்தான் பெற வேண்டுமா? * தேசிய முன்னணி செய்யவில்லை நாங்கள் மட்டும் ஏன் செய்ய வேண்டும் என்பது நியாயமா? * பினாங்கு மாநில இந்தியர்களின் வாக்குகளுக்கு மதிப்பே கிடையாதா? போன்ற கேள்விகளுக்கு நியாயமான பதிலை தகுதி வாய்ந்தவர்களுக்கு கொடுக்கப்பட வேண்டும் என்பதே நண்பன் குழுவின் கோரிக்கையாகும். இவ் விவகாரத்தினை அரசியல் பின்னணியில் நண்பன் குழு நோக்கவில்லை மாறாக பினாங்கு மாநிலத்தில் உயிர் நீத்திருக்கும் இந்துக்களின் ஆத்மாவின் பய ணத்திற்கு சரியான இடம் அமைக்கப்பட வேண்டும் என்ற நோக்கமே உள்ளதை அனைவரும் புரிந்து கொள்ள வேண்டும்.


`பத்மாவதி'-க்கு தடை விதிக்க முடியாது - உச்ச நீதிமன்றம் கறார்!

இந்தித் திரைப்படமான `பத்மாவதி'க்கு எதிர்ப்பு வலுத்துவரும் நிலையில், உச்ச நீதிமன்றத்தில் இந்தப் படத்துக்கு எதிராக வழக்கு தொடரப்பட்டது. இதைப் போன்ற ஒரு வழக்கை நீதிமன்றம் ஏற்கெனவே தள்ளுபடி செய்திருந்த நிலையில், மறுபடியும் பத்மாவதி திரைப்படத்துக்கு தடை கோரி வழக்கு போடப்பட்டது.

சஞ்சய் லீலா பன்சாலி இயக்கத்தில் உருவாகியுள்ள வரலாற்றுப் புனைவுத் திரைப்படம், 'பத்மாவதி.' ராஜஸ்தான் மாநிலம் சித்தூர்கர் பகுதியை ஆண்ட ராஜவம்சத்தைச் சேர்ந்த ராணி பத்மாவதியின் வாழ்க்கை வரலாற்றை அடிப்படையாகக்கொண்டு எடுக்கப்பட்டுள்ளது இந்தப் படம். இதில், பத்மாவதியாக தீபிகா படுகோனேவும் ராணா ரத்தன் சிங்காக ஷாகித் கபூரும் அலாவுதீன் கில்ஜியாக ரன்வீர் சிங்கும் நடித்துள்ளனர்.

படப்பிடிப்பு தொடங்கியது முதலே ராஜபுத்திர சமூக மக்கள், `பத்மாவதி'க்கு கடும் எதிர்ப்பைத் தெரிவித்துவருகின்றனர். ராஜ்புத் கர்னி சேனா என்ற அமைப்பு, படத்துக்கு எதிராக நாடு தழுவிய அளவில் போராட்டம் நடத்தப்படும் என்று கூறி, தொடர்ந்து எதிர்ப்புத் தெரிவித்துவருகிறது. 'பத்மாவதி' திரைப்ப டம், டிசம்பர் 1-ம் தேதி வெளியாகும் என்று அறிவிக்கப்பட்டிருந்தது. இந்த நிலையில், பத்மாவதி படத்தின் ரிலீஸைத் தாங்களாக முன்வந்து தள்ளி வைப்பதாகத் தயாரிப்பு நிறுவனமான வையாகாம் 18 (Viacom18) அறிவித்துள்ளது. இதையொட்டி, பத்மாவதிக்குத் தடை விதிக்கக் கோரி உச்ச நீதி மன்றத்தில் வழக்கு தொடரப்பட்டது.

வழக்கை விசாரித்த நீதிமன்றம், தணிக்கை வாரியம் இன்னும் பத்மாவதி திரைபடத்துக்குச் சான்றிதழ் கொடுக்கவில்லை. இந்நிலையில், அரசுப் பதவி யில் இருப்பவர்கள் தணிக்கை வாரியம் இந்தப் படத்துக்குச் சான்றிதழ் வழங்க வேண்டும் அல்லது கூடாது என்று எப்படி சொல்ல முடியும். இது தணிக்கை வாரியத்தின் முடிவில் தலையிடுவது போன்றது' என்று கூறி வழக்கைத் தள்ளுபடி செய்தது.


பட்ஜெட் எப்படி இருக்கும்?

நாட்டின் 2017ஆம் ஆண்டுக்கான வரவு செலவுத் திட்டத்தை பிரதமர் டத்தோஸ்ரீ நஜீப் துன் ரசாக் இன்று வெள்ளிக்கிழமை நாடாளுமன்றத்தில் தாக்கல் செய்யவிருக்கிறார். பிரதமர் தாக்கல் செய்யவிருக்கும் இந்த பட்ஜெட் சாமானிய மக்களுக்கு சுமையை ஏற்படுத்தாத திட்டமாக விளங்கலாம் என்று ஆரூடம் கூறப்பட்ட போதிலும், உலகளாவிய பொருளாதார சூழலை கருத்தில் கொண்டு, ஆச்சரியமும் அதிர்ச்சியும் கலந்த நிலையில் 2017 வரவு செலவுத்திட்டம் அமையலாம் என்று பொருளாதார நிபுணர்கள் கூறுகின்றனர். 2017 பட்ஜெட் தயாரிப்பு ஏற்பாடுகள் எவ்வாறு இருக்கின்றன என்பதை கண்டறியும் பொருட்டு நேற்று கருவூலத்திற்கு சென்றிருந்த பிரதமர், மக்கள் நிம்மதி பெருமூச்சு விடும் வகையிலேயே இந்த முறை வரவு செலவுத்திட்டம் அமைந்து இருக்கும் என்று வர்ணித்துள்ளார். நிர்ணயம் இல்லாத, சவால் நிறைந்த உலகளாவிய பொருளாதார சூழல் நிலவிய போதிலும் தாமும் தமது அமைச்சரவையும் மக்களின் நலனில் மிகுந்த கவனம் செலுத்தியிருப்பதாக பிரதமர் குறிப்பிட்டுள்ளார். குறிப்பாக, இந்த பட்ஜெட்டில் கல்வித்திட்டங்களுக்கு அதீத முக்கியத்துவம் அளித்து இருப்பதாகவும் அவர் குறிப்பிட்டுள்ளார். 2009 ஆம் ஆண்டு தாம் பிரதமராக பொறுப்பேற்ற பின்னர் 2012 ஆம் ஆண்டு முதல் மலேசிய கல்வி வரலாற்றில் இடம் பெறும் வகையில் தொடக்கப்பள்ளிகள், இடைநிலைப்பள்ளிகளுக்கான பள்ளி கட்டணத்தை அகற்றியிருப்பதாக அவர் குறிப்பிட்டுள்ளார், இந்நிலையில் குறைந்த வருமானம் பெறுகின்றவர்கள் நன்மை அடையும் பொருட்டு பிரிம் உதவித் தொகையில் 200 வெள்ளி அதிகரிக்கப்படும் என்று எதிர்பார்க்கப்படுகிறது. இதற்காக அடுத்த ஆண்டு 660 கோடி வெள்ளி ஒதுக்கீடு செய்யப்படும் என்று கூறப்படுகிறது. கடந்த 2016 பட்ஜெட்டில் 3 ஆயிரம் வெள்ளி, அதற்கு கீழ் வருமானம் பெறுகின்றவர்களுக்கான பிரிம் தொகை 950 வெள்ளியிலிருந்து 1000 வெள்ளியாக உயர்த்தப்பட்டது. 2012 ஆம் ஆண்டு 500 வெள்ளியாக அறிமுகப்படுத்தப்பட்ட இந்த பிரிம் தொகை சாமானிய மக்களின் வாழ்க்கைச் செலவினத்தை கருத்தில் கொண்டு வழங்கப்படுகிறது. அதேபோன்று 3,001 வெள்ளிக்கும் 4,000 வெள்ளிக்கும் இடைப்பட்ட நிலையில் வருமானம் பெறுகின்றவர்களுக்கு கடந்த ஆண்டு வழங்கப்பட்ட 800 வெள்ளி பிரிம் உதவித் தொகை 900 வெள்ளியாக அதிகரிக்கப்படும் என்று எதிர்பார்க்கப்படுகிறது ஆர்.எச்.பி. தகவல்கள் கூறுகின்றன. கடந்த ஆண்டு ஏப்ரல் மாதம் முதல் தேதியிலிருந்து அறிமுகப்படுத்தப்பட்ட 6 விழுக்காடு ஜி.எஸ்.டி. பொருள் சேவை வரியில் மாற்றம் இருக்காது. மாறாக இந்த விகிதம் தொடர்ந்து நிலைநிறுத்தப்படும் என்று கூறப்படுகிறது. அரசாங்கத்தில் பணியாற்றும் 11 லட்சத்திற்கும் அதிகமான பொதுச் சேவை ஊழியர்களுக்கு 2 மாத போனஸ் வழங்கப்பட வேண்டும் என்று அதன் தொழிற்சங்கமான கியூபெக்ஸ் வலியுறுத்திய போதிலும் வழக்கம் போலவே அரை மாத போனஸ் தொகை அறிவிக்கப்படும் என்று எதிர்பார்க்கப்படுகிறது. கடந்த மூன்று ஆண்டு காலமாக கலால் வரி உயர்த்தப்படாமல் இருக்கும் மதுபான வகைகளுக்கு இம்முறை கலால் வரி உயர்த்தப்படும் ஆனால் மிகச்சிறிய அளவிலேயே அதன் வரி உயர்த்தும் சாத்தியம் ஏற்படலாம் அல்லது தவிர்க்கப்படலாம் என்றும் கூறப்படுகிறது. பி40 என்று அழைக்கப்படும் 3,855 வெள்ளிக்கும் குறைவாக வருமானம் பெறுகின்ற தரப்பினருக்கு பல்வேறு ஊக்குவிப்பு சலுகைகளை வழங்க இந்த பட்ஜெட் வகை செய்யும் என்றும் எதிர்பார்க்கப்படும். எம்40 என்று வகைப்படுத்தப்பட்ட 3,860 வெள்ளிக்கும் 8,319 வெள்ளிக்கும் இடைப்பட்ட வருமானம் பெறுகின்றவர்களுக்கு முதல் முறையாக வாங்கப்படும் வீட்டிற்கான வங்கிக் கடன் உதவி அதிகமாக கிடைப்பதற்கு வகை செய்யப்படும் என்றும் எதிர்பார்க்கப்படுகிறது. மாவு, சமையல் எண்ணெய் ஆகியவற்றுக்கான உதவித்தொகை அகற்றப்படுவதால் அவற்றின் விலை அதிகரிக்கலாம் என்றும் சொல்லப்படுகிறது. தனிநபருக்கான வருமான வரி விலக்களிப்பு தொகை உயர்த்தப்படலாம். இதற்கு மேலாக அண்மையில் மஇகா பேராளர் மாநாட்டில் பிரதமர் அறிவித்த இந்தியர் களுக்கான சிறப்புத் திட்ட வரைவுகள் ( புளுபிரிண்ட்) மீதான அம்சங்களை இந்த பட்ஜெட்டில் பிரதமர் அறிவிப்பார் என்று எதிர்பார்க்கப்படுகிறது. குறிப்பாக இந்தியர்களை மேம்படுத்துவதற்கான செயல்திட்டங்கள், அதற்கான ஒதுக்கீடுகள் முழு விவரங்களை பிரதமர் இன்று வெளியிடுவார் என்றும் சொல்லப்படுகிறது.


தேர்தல் ஆணையம் நடுநிலையாக நடந்து கொள்ளவில்லை டிடிவி தினகரன் ஆவேசம்

சென்னை
இன்று இரட்டை இலைச் சின்னம் எடப்பாடி பழனிசாமி மற்றும் ஓ.பன்னீர்செல்வம் அணிக்கு ஒதுக்கி தலைமைத் தேர்தல் ஆணையம் உத்தர விட்டுள்ள தாகத் தகவல்கள் வெளியானது.
தேர்தல் ஆணைய உத்தரவை அடுத்து அ.தி.மு.க-வின் அதிகாரபூர்வ சின்னமான இரட்டை இலைச் சின்னம் மற்றும் கட்சிக் கொடியை எடப்பாடி பழனி சாமி மற்றும் ஓ.பன்னீர்செல்வம் அடங்கிய ஒருங்கிணைந்த அ.தி.மு.க-வினர் பயன்படுத்திக் கொள்ளத் தடை இல்லை. பெரும்பான்மை உறுப்பினர்கள் ஆதரவு என்ற அடிப்படையில் இந்த உத்தரவைப் பிறப்பித்துள்ளதாகத் தேர்தல் ஆணையம் தெரிவித்துள்ளது. இதுதொடர்பான அதிகாரபூர்வ அறிவிப்பு வெளியாகி உள்ளது.
இந்த நிலையில் 83 பக்கங்கள் கொண்ட இறுதி உத்தரவை தேர்தல் ஆணையம் அதிகார பூர்வ உத்தரவை பிறப்பித்து உள்ளது. இது குறித்து சேலத்தில் டிடிவி தினகரன் நிருபர்களுக்கு பேட்டி அளித்தார் அப்போது அவர் கூறியதாவது:-
தேர்தல் ஆணையம் நடுநிலையாக நடந்து கொள்ளவில்லை.122 எம்எல்ஏக்கள், 37 எம்.பி.க்கள் ஆதரவுடன் இருந்தபோது இரட்டை இலையை முடக்கி யது ஏன்?
இரட்டை இலை சின்ன விவகாரத்தில் தீர்ப்பை எதிர்த்து உச்சநீதிமன்றத்தை நாடவுள்ளோம்.
குஜராத் மாநிலத்தில் தலைமை செயலாளராக இருந்தவர் தலைமை தேர்தல் ஆணையர். மத்திய அரசின் விருப்பப்படியே தேர்தல் ஆணையம் செயல்பட்டுள்ளது. முதலமைச்சர் பழனிசாமிக்கு சட்டப்பேரவையில் அறுதி பெரும்பான்மை இல்லை என்பதை தேர்தல் ஆணையம் உறுதி செய்துள்ளது.
இரட்டை இலை சின்னம் இல்லாவிட்டாலும், ஆர்.கே.நகர் தேர்தலில் போட்டியிட்டு வெற்றிபெற்று இரட்டை இலை சின்னத்தை மீட்போம் இவ்வாறு அவர் கூறினார்.


வடகொரிய ஏவுகணை தாக்குதல் டிரம்ப் - அபே கருத்து மோதல்

தோக்கியோ, மே 29-

வடகொரியா நடத்திய ஏவுகணை தாக்குதல் தொடர்பாக அமெரிக்க அதிபர் டொனால்டு டிரம்ப், ஜப்பான் பிரதமர் ஷின்சோ அபே இடையே கருத்து மோதல் எழுந்துள்ளது.

கிழக்காசிய நாடான வடகொரியா சமீபத்தில் குறுகிய தூரம் சென்று தாக்கும் ஏவுகணை சோதனையை மேற்கொண்டது. ஐ.நா. பாதுகாப்பு வாரியத்தின் விதிகளை மீறி வடகொரியா நடத்திய இந்த ஏவுகணை சோதனை கிழக்காசிய நாடுகளுக்கு அச்சுறுத்தலாக உள்ளது என மற்றொரு கிழக்காசிய நாடான ஜப்பானின் பிரதமர் ஷின்சோ அபே கவலை தெரிவித்திருந்தார்.

இந்நிலையில் கடந்த வார இறுதியில் ஜப்பான் புதிய மன்னர் மசாகோவை சந்திக்கவும் பல்வேறு நிகழ்ச்சிகளில் பங்கேற்கவும் டிரம்ப் ஜப்பான் தலைநகர் தோக்கியோவுக்கு வந்தார்.அவர் நேற்று அமெரிக்க திரும்பும் முன் ஷின்சோ அபே உடன் இணைந்து செய்தியாளர்களுக்கு பேட்டி அளித்தார். அப்போது வடகொரியா ஏவுகணை சோதனை நடத்தியதில் தப்பில்லை என்றார். அத்துடன்  அணுகுண்டு ஏவுகணை அல்லது கண்டம் விட்டு கண்டம் தாக்கும் ஏவு கணை சோதனையை வட கொரியா நடத்தவில்லை என்றும் அவர் தெரிவித்தார்.

இதைக்கேட்டு டிரம்ப் அருகில் இருந்த அபேவின் முகம் சுருங்கியது. டிரம்ப் புறப்பட்டு சென்ற பின் செய்தியாளர்களிடம் பேசிய அபே, டிரம்ப் பேச்சு வருந்தத்தக்கது எனினும் அவர் வடகொரிய தலைவர் கிம் ஜாங் உன் உடன் புதிய அணுகுமுறையை பின்பற்றத் துவங்கியிருப்பது வரவேற்கத்தக்கது என்றார்.


அதிகரித்து வரும் போலி டயர் அபாயம்!

சீரிமின் (SIRIM) தர நிர்ணயத்துக்கு ஏற்ப இல்லாமல் பயன்படுத்தப்பட்ட டயர்களுக்கு சாயம் பூசி மீண்டும் புது டயர்களைத் தயாரிக்கும் 80 முதல் 100 ஆலைகள் நாட்டில் செயல்படுவதாக நம்பப்படுகிறது. இதுவரை சீரிமின் தர நிர்ணயத்துக்கு ஏற்ப டயர்களை வெளியிடுவதற்கான சான்றிதழ்களை 82 ஆலைகள் பெற்றிருப்ப தாக போக்குவரத்து அமைச்சர் டத்தோஸ்ரீ லியோவ் தியோங் லாய் கூறியுள்ளார். தர நிர்ணயத்தைப் பின்பற்றாத டயர்களைப் பயன்படுத்தினால் விபத்தின்போது வாகனமோட்டிகளுக்கு ஆபத்து நேரிடும். போலியான அத்தகைய டயர்கள் குறைந்த விலையில் விற்கப்படு வதையும் அமைச்சர் சுட்டிக்காட் டினார். இவ்வேளை இரண்டு மாதங்களாக மேற்கொள்ளப்பட்ட உளவு நடவடிக்கை வாயிலாக சாலை போக்குவரத்து துறையின் சிறப்பு நடவடிக்கைப் பிரிவு 480 போலி டயர்களை போலி சீரிம் ஒட்டிகளையும் பறிமுதல் செய்ததாகவும் அமைச்சர் தெரிவித்தார். முன்னதாக சிலாங்கூர், புக்கிட் பெருந்தோங் -கிலும், நெகிரி செம்பிலான் செனாவாங்கிலும் நடத்தப்பட்ட அச்சோதனையின் போது உள்நாட்டவர் இரு வரும் வெளிநாட்டுத் தொழிலாளர்கள் ஒன்பது பேரும் தடுத்து வைக்கப்பட்டனர். சீரிம் தரநிர்ணயத்துக்கு ஏற்ப தயாரிக்கப்படும் மறுபயனீட்டு டயர்கள் சந்தையில் ஆயிரத்து வெ.1,150க்கு விற்கப்படும் வேளையில், போலி டயர் கள் வெ.400க்கு விற்கப்படு கின்றன.


தானே தயாரித்த பாராசூட்டை பரிசோதிக்க மாடியில் இருந்து குதித்த சிறுவன் பலி

கீவ்,

உக்ரைனில் தானே தயாரித்த பாராசூட்டை பரிசோதிக்க 14ஆவது மாடியில் இருந்து குதித்த சிறுவன் பலியான சம்பவம் பெரும் சோகத்தை ஏற்படுத்தியுள்ளது. உக்ரைன் நாட்டின் கிழக்கு பகுதியில் உள்ள மக்கீவ்கா நகரை சேர்ந்த 15 வயது சிறுவன் சமூக வலைத்தளங்களில் பிரபலமாகும் வகையில் வித்தியாசமான சாகசத்தில் ஈடுபட முடிவு செய்தான்.

இதற்காக அவன் வீட்டிலேயே பாராசூட் ஒன்றை தயார் செய்தான். பின்னர் அந்த பாராசூட்டை பரிசோதித்து பார்க்க முடிவு செய்த சிறுவன் வீட்டின் அருகே உள்ள 14 மாடிகளைக் கொண்ட அடுக்குமாடி குடியிருப்பின் உச்சிக்குச் சென்றான். சிறுவனின் சாகசத்தை பார்க்க அவனின் தாய், உறவினர்கள் மற்றும் அக்கம்பக்கத்தினர் அங்கு குவிந்தனர். அவர்கள் அனைவரும் சிறுவனை உற்சாகப்படுத்தியதோடு, பலர் அங்கு நடப்பதை தங்கள் செல்போனில் படம் பிடித்தனர். இதனால் உற்சாகம் அடைந்த அந்த சிறுவன் தனது இரு கைகளையும் உயர்த்திக் காட்டியபடி, மாடியில் இருந்து கீழே குதித்தான்.

பின்னர் அவன் தனது பாராசூட்டை இயக்கினான். அந்த பாராசூட் சரியான நேரத்தில் விரிந்த போதிலும், முறையாக இயங்கவில்லை. இதனால் சிறுவன் தரையில் விழுந்து சம்பவ இடத்திலேயே துடிதுடித்து இறந்தான். தன் கண் முன்னே மகன் கீழே விழுந்து உயிர் இழந்ததை கண்டு அவனின் தாய் அதிர்ச்சியில் உறைந்தார்.

சிறுவன் பாராசூட்டை முறையாக தயார் செய்யாததால் இந்த விபரீதம் நடந்ததாகக் கூறப்படுகிறது. அதே சமயம் முறையாக தயார் செய்யப்பட்ட பாராசூட்டை பயன்படுத்தி இருந்தாலும் கூட சிறுவன் உயிர் பிழைத்திருக்க வாய்ப்பில்லை என நிபுணர்கள் தெரிவிக்கின்றனர்.


”மொபைலோடு விளையாடாதீங்க, எங்களோடு விளையாடுங்க”-முழக்கமிட்ட சிறுவர்கள் பேரணி

இக்கால கட்டத்தில் அருகில் இருந்தால் கூட, ஒருவர் ஒருவருடன் பேசிக்கொள்ளாமல் மொபைலையே பார்த்துகொண்டிருக்கிறொம். குழந்தைகள், பெரிய வர் என்று அனைத்துவிதமான வயதுடையவர்களும் மொபைலே கதி என்று இருக்கிறார்கள். இவ்வளவு ஏன் பெற்றோர்கள் கூட தன் குழந்தைகளுக்கு அறி வுரை தராமல் அவர்களும் மொபைலும் கையுமாக இருக்கிறார்கள்.

ஜெர்மனியைச் சேர்ந்த எமில் என்ற சிறுவனின் பெற்றோர்கள் அவனிடம் பேச நேரம் ஒதுக்காமல் மொபைலும் கையுமாக இருப்பதால், அவர்களுக்கு விழிப்புணர்வு ஏற்படுத்த வேண்டும் என்று 150 சிறுவர், சிறுமியர்களை அழைத்துகொண்டு பேரணி ஒன்றை நடத்தியுள்ளார். அந்த பேரணியின் முழக்கம் என்ன என்றால்,”செல்போனில் விளையாடாதீர்கள்.

அதற்குப் பதிலாக என்னுடன் விளையாடுங்கள்” என்பதுதான். செப்டம்பர் 8ஆம் தேதி  நடந்த இந்த பேரணி, பலரை கவர்ந்துள்ளது. எமிலுக்கான ஆதரவு குரல்கள் பல தரப்புகளில் இருந்து கிடைத்துள்ளது. சுமார் 150 சிறுவர்கள் கலந்துகொண்டுள்ளதாக தெரிவிக்கப்படுகிறது. இந்த பேரணியை நடத்திய எமில் ரஸ்டிக்கின் வயது எழு என்பது குறிப்பிடத்தக்கது.


மலேசியர்கள் யாரையும் அனுமதிக்காத மிகப்பெரிய தொழிற்பேட்டை குவாந்தானில்.

கோலாலம்பூர்,

அண்மையில் தாம் குவாந்தானுக்கு சென்றபோது, மலேசியர்கள் யாரையும் அனுமதிக்காத மிகப் பெரிய தொழிற் பேட்டையை கண்டு அதிர்ச்சி யடைந்ததாக முன்னாள் பிரதமர் துன் டாக்டர் மகாதீர் முகமட் தெரிவித்துள்ளார். எட்டு அடி உயரத்தில் சிமெண்ட் மதில் சுவர், ஒன்பது கிலோ மீட்டர் நீளம் கட்டப்பட்டு அதற்குள் அந்த தொழிற்பேட்டை இருப்பதாக துன் டாக்டர் மகாதீர் குறிப்பிட்டார். அந்த சிமெண்ட் மதில் சுவரில் ஐந்து கடைகள் நீளம் கொண்ட ராட்சத விளம்பரப் பலகை உள்ளது.

அந்த விளம்பரப் பலகையில் ஆங்கில எழுத்தும், அந்நிய மொழியும் மட்டுமே உள்ளது. நம் நாட்டில் இருக்கக் கூடிய ஒரு தொழிற் பேட்டையில் தேசிய மொழிக்கு இடமில்லை.இத்தகைய அற்பமான விஷயத்தை தேசிய மொழி காப்பகமாக இருக்கும் டேவான் பகாசா டான் புஸ்தாகாவினால் எப்படி ஏற்றுக் கொள்ள முடிகிறது என்பது தெரியவில்லை.

அந்த ராட்சத தொழிற்பேட்டை சுமார் மூவாயிரம் ஏக்கர் நிலத்தில் அமைந்துள்ளது. இதில் ஒரு மலைப் பகுதி சேர்த்துக் கொள்ளப்படவில்லை. மதில் சுவ ரால் மறைக்கப்பட்டு இருக்கும் அந்த தொழிற் பேட்டைக்குள் நிறைய தொழிற்சாலைகள் அமைக்கப்பட்டுள்ளன.

Read More: Malaysia Nanban News Paper on 26.10.2017


அமெரிக்காவில் பெற்றோர், காதலி உள்பட 5 பேரை சுட்டு கொன்ற இளைஞர்

ஹூஸ்டன்,

அமெரிக்காவில் பெற்றோர், காதலி உள்பட 5 பேரை சுட்டு கொன்று தப்பிய இளைஞரை போலீசார் தேடி வருகின்றனர். அமெரிக்காவின் தென்கிழக்கே லூசியானாவில் கொன்சாலெஸ் நகரில் வசித்து வந்தவர்கள் எலிசபெத் தேரியட் மற்றும் கெய்த் தேரியட்.  51 வயது நிறைந்த இந்த தம்பதியரின் மகன் டகோட்டா தேரியட் (வயது 21). டகோட்டா தனது பெற்றோரை துப்பாக்கியால் சுட்டுள்ளான்.  இதில் அவர்கள் படுகாயமடைந்து உள்ளனர்.  இந்த தகவல் அறிந்து வந்த போலீசார் அவர்களை மீட்டு மருத்துவமனைக்கு கொண்டு சென்றுள்ளனர்.  அவர்களை சுட்டது டகோட்டா என போலீசாரின் விசார ணையில் தெரிய வந்தது.

இந்நிலையில் டகோட்டாவின் பெற்றோர் உயிரிழந்து விட்டனர்.  இதேபோன்று அருகே உள்ள மற்றொரு பகுதியில் துப்பாக்கி சூட்டில் 3 பேர் உயிரி ழந்தனர்.  அவர்கள் பில்லி எர்னெஸ்ட் (வயது 43), டேனர் எர்னெஸ்ட் (வயது 17) மற்றும் சம்மர் எர்னெஸ்ட் (வயது 20) என தெரிய வந்துள்ளது. இவர்க ளில் ஒருவர் டகோட்டாவின் காதலி என கூறப்படுகிறது.

இந்த கொலைகளை செய்து விட்டு டகோட்டா மிஸ்ஸிசிப்பி நகருக்கு தப்பி சென்று உள்ளான் என கூறப்படுகிறது.  தொடர்ந்து போலீசார் டகோட்டாவை தேடி வருகின்றனர்.